Saatana ja jumalanpelko - Page 2 - The Star of Azazel - Azazelin Tähti\nSaatana ja jumalanpelko\nRe: Saatana ja jumalanpelko\nPost by Utthavat » Wed Jun 08, 2022 7:33 pm\ngunslinger wrote: ↑Wed Jun 08, 2022 2:14 pm\nMiettiessäni tarkemmin tuota tunnetta jonka aikanaan jumalanpelko aiheutti tehdessäni "syntiä" tai ajatellessani jotakin pahaa, huomaan kuitenkin sen tunteen siirtyneen tavallaan nykyiseen elämäntilanteeseen ja elämänkatsomukseen. Valitessani polun ja tutkiessani itseäni tein tietyn päätöksen siitä mitä haluan tehdä ja miten haluan elämääni elää. Miten haluan edetä. En tiedä muista vahvatahtoisemmista yksilöistä, mutta minä ainakin hairahdun aina silloin tällöin tekemään jotakin sellaisia asioita mitä en tahtoisi tehdä, mutta johon himo ja maallinen osa minusta vetää minut kuitenkin. Tämä toki on vain mielen heikkoutta ja sen eteen teen koko ajan töitä. Kuitenkin "hairahtessani" koen hyvin samankaltaisia tunteita kuin aikanaan kokiessani jumalanpelkoa. Onko tästä siis vedettävä johtopäätös siihen, että alunperinkin "jumalanpelko" minun tapauksessani on ollut vain omantunnon kolkuttelua silloisen opitun elämänkatsomuksen mukaisesti. Eettisyyttä riippuen katsantamallista ja sisäistä keskustelua siitä mitä pitäisi ja ei pitäisi tehdä? Enemmän sellaista sisäistä keskustelua oikeasta ja väärästä tuo jumalanpelko kai on omassa tapauksessani aina ollut. Joten ehkäpä ymmärrän nyt tuon pointin jumalanpelko-sanan positiivisista vaikutteista, kunhan itse heitän tuon sanan pois ja korvaan sen moraalilla tai etiikalla.\nKertomasi toi mieleeni maininnan H.P. Blavatskyn teoksesta "Teosofian Avain"\nTeos kulkee läpi kysymysten ja vastausten, ja kun kysyjä kysyy "Uhrautuminen"- kappaleessa, että mikä on teosofin velvollisuus itseään kohtaan, Blavatsky kirjoittaa seuraavan vastauksen:\n"Hallita ja kukistaa korkeamman itsensä avulla alempi itsensä. Puhdistaa itseänsä sisäisesti ja siveellisesti; olla pelkäämättä ketään ja mitään paitsi omantuntonsa tuomiota. Olla koskaan tekemättä mitään puolella sydämellä, so. Jos hän pitää asian oikeana, tehköön sen sitten avoimesti ja rohkeasti, jos taas vääränä, älköön siihen lainkaan ryhtykö. Teosofin tulee vähentää kuormaansa ajatelemalla tätä Epiktetoksen viisasta lauselmaa: "Älä väisty velvollisuudestasi, vaikka tyhmä maailma lausuisi sinusta minkä turhan arvostelman tahansa, sillä heidän moitteensa eivät ole sinun määrättävissäsi ja niinmuodoin ne eivät kuulu sinulle." "\nItse koen omalle kohdalleni, että tässä ideassa on paljonkin tavoittelemisen arvoista, toki pyrkimällä tarkistamaan mitä Blavatsky mainitsemillaan käsitteillä todella tarkoittaa, ja myöskin mitä hän voisi tarkoittaa siinä valossa mitä oman omantunnon ääni yrittää vihjata.\nSanamuoto "kukistaa alempi itsensä" tuntuu minusta väärältä, jos sitä lähestytään siten että kukistaminen tarkoittaisi eliminointia tai tuhoamista.\nJos kukistamisella tarkoitettaisiin samaa kuin sanalla selättää tai jos ilmaisumuoto olisi "hallitsemisen ja kukistamisen" sijaan ollut ainoastaan "hallita", lause olisi vaikuttanut minulle eettisesti helpommin tulkittavammalta. Toisaalta minulle vaikuttaa siltä, että sillä, että Blavatsky huomauttaa hallitsemisen ja kukistamisen tapahtuvan korkeamman itsensä avulla, hän koittaa jo vihjata, että tulkintamahdollisuus väkivaltaiseen tuhoamiseen on väärä, sillä oman ymmärykseni valossa vaikuttaa epätodennäköiseltä, että korkeampi itse voisi minkäänlaisessa väkivaltaisessa eliminoinnissa avustaa.\nJoku voisi tulkita sanan "siveellinen" merkitsemään jonkinlaista pidättäytyvyyttä seksuaalisista himoistaan pohjautuen dogmatiikkaan tai yhteiskunnan paineeseen tai johonkin vastaavaan ulkopuolelta tulevaan painostukseen siitä mikä on sopivaa tai sopimatonta seksuaalisuutensa toteuttamista, mutta näkisin itse osuvammaksi tulkita siveellisyyden tarkoittavan Blavatskyn esimerkissä ylipäänsä etiikkaa ja oikein toimimisen periaattetta, juurikin oman omantuntonsa olennaisena osana.


Juokseva basiliski: Ekat treenit uudella V800:lla\nTänään uskaltauduin salille ja kahvakuulaan, spinning oli vielä pakko jättää väliin pyöräilyhaavereiden takia. Mutta jes, pääsin vihdoin testaamaan sunnuntaina ostamaani uutta Polarin V800-sykemittaria. Vähänkö hieno peli!!!\nKahden treenin jälkeen (yht. noin 1:45 min) palautumismittari heitti minut rasittuneen tason alapäähän. Kun klikkasin lisätietoja, ihmevärkki näytti, että kroppani olisi valmis treenaamaan 13 h päästä eli perjantaiyönä klo 4. Kroppa ehtii siis tämän laitteen mukaan palautua oikein hyvin huomiseen kahvakuulaan, mikä on vasta iltapäivällä.\nPäivän aktiivisuustavoitteetkin tulivat täyteen, siitä pokaalin antoi iPhonen Polar Flow -sovellus.\nOn kyllä tosi kätevää, kun treenejä voi tarkastella samantien puhelimella. Ei tarvitse mitään datasiirtopiuhoja tietokoneeseen, muutama sekka sykemittarista back-nappi pohjaan ja tiedot synkronoidaan iPhoneen. Ja opinpa ottamaan iPhonella kuvakaappauksenkin, ei muuta kuin ylänappi oikealta pohjaan ja samaan aikaan alhaalta iso pyöreä nappi, ja naps, kätevää.\nYllä olevassa kuvassa keltaiset kolmiot ovat aktiivisuusmuistutuksia eli olen istua kököttänyt töissä paikallani. Sydämet taas ovat treenejä, eka salitreeni ja toinen kahvakuula.\nSykemittari tosiaan kerää myös tietoa nukkumisesta. Edellisyönä olen nukkunut yllättävän pitkät yöunet, valitettavan usein lukemat jäävät lähelle viittä, kuutta tuntia.\nYllä yhteenveto tältä viikolta. Tämä nyt ei näytä mairittelevalta viikolta, kun muutoin viime aikoina treenejä on tullut noin 7 h/vko. Noh, ehkä ensi viikolla, jos ja kun urheiluvammat ovat historiaa.\nTässä vielä yksittäisten treenien data, voimaharjoittelu = salitreeni.\nJa sitten vielä toiminnallinen harjoitus eli tässä tapauksessa kahvakuula.\nVoi hitsi olen innoissani! Tässä sen näkee, oon niin insinööri (oikeasti siis mediatekniikan insinööri), joka tykkää luvuista. Tätä samaa palvelua/ohjelmaa käyttää ainakin osittain myös Polarin Loop-aktiivisuusranneke. Ja Polar Flow toimii ainakin iPhonessa ja on itse asiassa jopa melkein kattavampi puhelimessa kuin koneella käytettäessä. Voi innostus! Vielä kun pääsee lenkille testaamaan uusia kenkiä ensi viikolla, niin kyllä kelpaa. Lomakin lähenee, vielä olisi viitisen päivää töitä ennen viiden viikon kesälomaa. Happy :D\nTunnisteet: kahvakuula, kuntosali, Polar Flow, Polar Loop, Polar V800


harrastajaorkesteri Archives - Open stage\n02.06.2020 Toimitus\tJätä kommentti\nViideltä töistä ja kuudeksi treeneihin – Mikä motivoi aikuista orkesterisoittajaa?\nPuhallinorkesterissa, jossa käyn soittamassa, on 40 harrastajaa. Soittajien ikärakenne on laaja opiskelijoista eläkeläisiin. Suurin osa soittajista on kuitenkin niitä, jotka elävät juuri nyt ”ruuhkavuosia”. Harrastus koetaan jostain syystä niin tärkeänä, että sille raivataan tila viikko toisensa jälkeen arjen kiireen keskelle. Harjoitusten välissä yritetään lisäksi harjoitella omia stemmoja. Mikä motivoi – ja miten motivoida näitä aikuisia…\n23.05.2016 Toimitus\tJätä kommentti\nSoittotaito kohenee orkesterissa\nMinkälaista kehitystä tapahtuu viikottain harjoittelevan harrastajaorkesterin muusikoissa, kun heitä ei ole valittu esimerkiksi koesoittojen kautta, eikä heillä ole varsinaista velvollisuutta harjoitella orkesterin ohjelmistoa? Orkesterissa soittaminen on monelle muusikolle tärkeää itseilmaisun ja taitojen kartuttamisen vuoksi. Orkestereita toimii niin musiikkiopistoissa kuin kouluissakin. Todennäköisimmät tavoitteet liittyvät musiikin laadukkaaseen tuottamiseen yhteisön voimin. Soittajat työstävät harjoituksissa orkesterin sen hetkistä ohjelmistoa…


Outi Mäkelä - Perustuslakikeskustelussa mentävä eteenpäin\nPerustuslakikeskustelussa mentävä eteenpäin\nBjörn Wahlroos totesi tuoreessa pamfletissaan vuoden 2000 perustuslain ja perustuslakivaliokunnan toiminnan vieneen Suomen häiriötilaan, joka estää rakenteellisten uudistusten läpiviemisen. Wahlroos esitti perustuslaille tuomioistuinperustaista jälkivalvontaa. Hänen mukaan tehtävä on uskottava joko korkeimmalle oikeudelle tai sitä varten on perustettava perustuslakituomioistuin. Perustuslakituomioistuimen toimivuutta Suomeen on selvitetty jo useampaan otteeseen. Tyytymättömyys eduskunnan perustuslakivaliokunnan toimintaan ei ole riittävä peruste perustuslakituomioistuimelle. Sen sijaan laajempi asiantuntijapooli ja suurempi vuorovaikutus kansallisten tuomioistuinten kanssa parantaisivat perustuslakivaliokunnan toimivuutta.\nWahlroos sivuuttaa hätäillen sen tosiasian, että itseasiassa tuomioistuimet saivat vuoden 2000 perustuslain myötä oikeuden tulkita perustuslakia rajoitetun määrin. Tätä ennen tuomioistuimilla oli ehdoton kielto perustuslain tulkitsemiseen. Tuomioistuinten asiana on viime kädessä huolehtia siitä, ettei ratkaisun lopputulos ole tuomioistuimen käsiteltävänä olevassa yksittäisessä oikeustapauksessa ja siinä soveltamistilanteessa ilmeisessä ristiriidassa perustuslain kanssa. Olennainen sana tätä säätelevässä perustuslain pykälässä 106, on ilmeinen, joka rajoittaa tuomioistuinten tulkintamahdollisuuksia merkittävästi. Sanan poistamisesta on käyty kymmenisen vuotta keskustelua ja sen poisto toisi myös Wahlroosin toivomaan tasapainoa etukäteis- ja jälkikäteisvalvonnan välille. Tämä reitti olisi huomattavasti kevyempi kuin perustuslakituomioistuimen ja sen mahdollisuudet tulisi mielestäni selvittää.\nPerustuslakivaliokunnan ja tuomioistuinten välinen valtiosäänteinen suhde näyttäytyy nykyisin myös kovin yksisuuntaisena. Valiokunnan ei erityisemmin edellytetä hyödyntävän perustuslain säännöksiin liittyvää tuomioistuinkäytäntöä. Lausunnoista puuttuvatkin viittaukset kokonaan kotimaisten tuomioistuinten ratkaisuihin.1\nToiseksi perustuslakivaliokunnan työssä on kyse tulkinnoista. Tällöin muutaman asiantuntijan näkemyksellä on tavallista suurempi painoarvo. Maassamme on nykyisin vähän perustuslain asiantuntijoita ja suurin osa heistä on miehiä. Tosiasiassa harvat valtiosääntöoppineet luovat perustuslakivaliokunnan tulkintalinjan jättäen vähän liikkumatilaa perustuslakivaliokunnan tulkintoihin. Perustuslakivaliokuntaan kutsuttavien asiantuntijoiden henkilöjoukkoa tulisi laajentaa ja myös kuulemismenettelyä tulisi kehittää tukemaan valiokunnan työtä. Näin valiokunnan jäsenet voisivat keskittyä heti oleellisten kysymysten arvioimiseen.\nPerustuslakivaliokunnalla on perinteikäs ja arvostettu asema laillisuusvalvonnassa. Arvostettu asema ei kuitenkaan voi tarkoittaa oletusta valiokunnan tai sen asiantuntijoiden erehtymättömyydestä. Perustuslakivaliokunnan onkin toiminnallaan ansaittava arvovalta yhä uudelleen päätösten rationaalisuudella ja avoimella keskustelulla. On selvää, että kansalaisten perusoikeuksista on pidettävä kiinni. Koko demokraattinen järjestelmämme on kuitenkin pullonkaulassa, jos muutama asiantuntija voi määritellä valiokunnan mietinnön sisällön.\nOjanen, Tuomas: Eduskunnan perustuslakivaliokunta ja tuomioistuimet – kohti valtiosääntöistädialogia? Teoksessa Letto-Vanamo, Mäenpää ja Ojanen (toim.): Juhlajulkaisu Mikael Hidén 1939 – 7/12 – 2009, s. 239–252. Helsinki 2009.


Bodyguard 3 -mittalaitteen laiteohjelmiston päivittäminen – Firstbeat Life™ Help Center\nFirstbeat Life -sovelluksen kanssa yhteensopivat puhelinmallit\nBodyguard 3 -mittalaitteen laiteohjelmiston päivittäminen\n30. heinäk. 2021, 05.43\nBodyguard 3 -mittalaitteeseen tulee ajoittain laiteohjelmistopäivityksiä. Pystyt asentamaan nämä päivitykset Firstbeat Life -sovelluksella.\nHuomio! Mittalaitteen päivittäminen ei onnistu mittauksen ollessa käynnissä. Päivittäminen tyhjentää mittalaitteen muistin ja alustaa laitteen, joten kaikki muistissa olevat tiedot menetetään. Joten tee siis mittaus loppuun ja tallenna tulokset, ennen kuin päivität laitteen ohjelmistoa.\nJotta pystyt aloittamaan laiteohjelmiston päivittämisen mittalaitteeseen, täytyy laitteen akun varauksen olla vähintään 40 %. Lisäksi puhelimen akun varauksen täytyy olla vähintään 30 %.\nAloittaaksesi laiteohjelmiston päivittämisen avaa Firstbeat Life -sovellus ja mene Profiili-valikkoon. Avaa mittalaitteen tarkemmat tiedot painamalla Mittalaitteen asetukset -painiketta.\nPaina Päivitä-painiketta aloittaaksesi päivityksen. Seuraavassa näkymässä näet mikä laitteen nykyinen ohjelmisto on, sekä mihin ohjelmistoon laite päivitetään.\nKlikkaa Lataa päivitys -painiketta. Päivitys ladataan laitteelle. Tarkista sen jälkeen laitteen tila painamalla Tarkista tila -painiketta. Jos laitteen tai puhelimen akun varaustaso on matala, päivitystä ei pysty tekemään.\nKun laitteen tila on tarkistettu onnistuneesti pääset asentamaan päivityksen. Paina Päivitä laiteohjelmisto -painiketta aloittaaksesi.\nPäivitykseen voi mennä useita minuutteja riippuen yhteydestä. Päivityksessä on useita vaiheita, joissa ei tarvita erikseen kuittausta jatkamiselle. Näet päivityksen etenemisen sovelluksesta prosentteina.\nTärkeää! Älä sammuta puhelinta tai sovellusta päivityksen aikana ja pidä mittalaite puhelimen lähellä, ettei päivittäminen keskeydy tai epäonnistu.\nKun päivitys on suoritettu onnistuneesti loppuun, pääset palaamaan takaisin mittalaitteen tietoihin painamalla näkymästä punaista ok-painiketta.


"Tarjottimista luopuminen lisää sotkuisuutta ja vähentää ruokarauhaa" – näin kunta vastaa | Nurmijärven Uutiset\n"Tarjottimista luopuminen lisää sotkuisuutta ja vähentää ruokarauhaa" – näin kunta vastaa\nTarjottimista luopuminen Nurmijärven kouluissa on herättänyt keskustelua siitä, onko tarjottimista luopuminen hyvä asia.\nKaikissa Nurmijärven kunnan kouluissa ollaan siirtymässä ruokailuun ilman tarjottimia. Ensimmäiset tarjottimet poistettiin Nurmijärvellä käytöstä kokeiluluonteisesti elokuussa 2018 Lukkarin ja Karhunkorven koulusta.\nAleksian ruokapalvelupäällikkö Riitta Mikkolan mukaan uudistuksen tarkoituksena on vähentää haitallisia ympäristövaikutuksia.\n– Tarjottimien peseminen kuluttaa vettä, pesuainetta ja henkilökunnan työaikaa. Pelkästään tarjottimien pois jättämisellä olemme säästäneet vettä 150 litraa oppilasta kohden vuodessa, Mikkola kertoo.\nKun Nurmijärven Uutiset kertoi viime viikon lopussa verkkosivuillaan tarjottimista luopumisesta, alkoi sosiaalisessa mediassa keskustelu tarjottimien pois jättämisestä aiheutuvasta sotkuisuudesta.\n– Pöydät voivat olla sotkuisempia esimerkiksi leivän muruista. Mutta toisaalta käytämme astianpesusta säästyneen ajan pöytien siistimiseen, Mikkola sanoo.\nMikkola kertoo Aleksian saaneen juuri palautetta muutamalta yläkoululaiselta, että uusi systeemi ei ole lisännyt heidän mielestään sotkuisuutta.\n– Mielestäni on myös tärkeää, että pöytiä pyyhkiessä henkilökuntamme on nyt ”lähempänä” asiakkaita. Samalla he voivat vaihtaa lasten ja nuorten kanssa vaikkapa muutaman sanan ruoan mausta.\nOsa kuntalaisista epäili myös, että tarjottimen poisjättäminen vähentäisi ruokailuun jäävää aikaa. Keskustelijat olivat huolissaan myös ruokarauhasta, jos koululaisen täytyy hakea ruokia useaan otteeseen saadakseen sekä ruoat että juomat kannettua pöytään.\nMikkola täsmentää kuitenkin, että nyt tarjottimien poisjätön yhteydessä on kouluille lisätty useampia juoma- ja leipäpöytiä.\n– Asiakkaat ottavat linjastosta nyt enää vain lautasen, salaatin ja pääruoan, joten jonottaminen vähenee ja lapsilla jää enemmän aikaa ruokailuun. Joissain kouluissa aterimet ovat linjastoissa, joissain pöydissä.\n– Askeleita tosiaan tulee vähän lisää, kun oppilas hakee lähipöydästä erikseen leivän ja juoman, mutta lapset ja nuoret ovat selvinneet tästä hyvin.\n–Astioitakin hajoaa vähemmän, kun ei jouduta taiteilemaan tarjottimien kanssa, Mikkola kertoo.\nRuokapalveluesimiehenä toimivan Sirpa Salmisen mukaan ruokahävikki on vähentynyt tarjottimien poiston myötä.\n– Kun lautanen on tarjottimella, siihen otetaan enemmän ruokaa kuin jos lautanen on kädessä kannettavana. Syödään siis silmillä, otetaan liikaa eikä jakseta syödä kaikkea. Pelkälle lautaselle otetaan vähemmän ja aina voi käydä hakemassa ruokaa lisää, Mikkola lisää.\nEnergiasäästöjä ja ruokarauhaa – tarjottimet katoavat kaikista Nurmijärven kunnan kouluista5.9.2019 17.01\nUusi kokeilu Nurmijärvellä: Osa kouluista luopui tarjottimista – "Säästää vettä ja pesuainetta"27.8.2018 10.15\nRöykän koulussa luopuminen sujunut hyvin\nRöykän koululla tarjottimet on otettu pois käytöstä kuluvan lukuvuoden alkaessa. Uudistuksella on pyritty saamaan ruokailutilaan ravintolamaisempi tunnelma. Pöydille on asetettu liinat ja servetit sekä ruokailuvälineet.\nTuleva tarjottimien poisto on ollut koulun henkilökunnan tiedossa jo pitkään ja 270 henkilön siirtyminen uuteen toimintatapaan on sujunut henkilökunnan mukaan hyvin.\n– Jonottaminen on vähentynyt, koska ruoka otetaan eri linjastosta kuin leipä ja juomat aterimien ollessa valmiina pöydissä. Aikaisemmin, kun leipä, levite ja juoma otettiin muun ruuan kanssa samasta linjastosta, jäätiin leipää usein voitelemaan margariinirasian luokse ja ruokajono kasvoi ruokalan ulkopuolella koulun käytävällä. Juomaa ja leipää ei nyt saadun kokemuksen mukaan ole koko luokka kerralla jonottamassa ja niitä voi hakea lisää pysäyttämättä ruuanhakijoiden jonoa.\n– Ruokailuhetki on rauhallisempi ja miellyttävämpi, koska tiskikoneesta ruokalaan kuuluva melu on vähentynyt lähes kolmensadan tarjottimen pesun verran, sanoo Röykän koulun rehtori Sallamaaria Aalto.\nOpetussuunnitelmaan kuuluvan laaja-alaisen osaamisen osa-alueista painotetaan Röykän koulussa tänä lukuvuonna itsestä huolehtimista ja arjen taitoja, joihin kuuluvat mm. terveelliset ruokailutottumukset, toisten huomioon ottaminen ja harjaantuminen kestävän elämäntavan mukaisiin valintoihin.\n– Nämä osa-alueet sopivat hyvin tämän syksyn uudistuksiin Röykän kouluravintolassa.


lumbago — Blogi — Norja Klinikka\nNoidannuoli eli lumbago on tyypillinen alaselän vaiva. Usein lumbago alkaa äkillisen liikkeen tai selän nytkähtämisen seurauksena ja aiheuttaa voimakkaan selkäkivun, johon ei välttämättä liity minkään rakenteen vauriota. Tällöin sidekudoksen kipuhermopäätteet aiheuttavat ärtyessään kipua selän alueelle, eikä se tuntemuksena ole vaarallinen. Kyseessä on hyvin yleinen vaiva, sillä neljä viidestä suomalaisestakin kärsii elämänsä lumbago-tyyppisestä kivusta.\nSelkäkipu voi olla myös sairauden tai kudosvaurion aiheuttama. Varmuuden tähän saa vain erilaisilla kuvantamismenetelmillä, kuten magneetti- ja röntgenkuvaus. Tiettyjen sairauksien tutkimiseksi tarvitaan myös muita tutkimuksia kuten verikoe.\nTavallisessa alaselkäkivussa, jossa vaurioita tai sairautta ei ole syytä epäillä, kuvantaminen ei kuitenkaan ole tarpeellista. Yhdeksältä kymmenestä ihmisestä kuvantamisella voidaan löytää jonkinasteisia välilevyn tai pikkunivelten rakenteellisia muutoksia. Kuvantamisen tulokset ja oireet eivät siis aina kohtaa.\nAlkuvaiheessa lepääminen on tärkeää. Liikkeelle pitäisi kuitenkin päästä heti kun kipu edes hieman hellittää. Kävely, selän ja jalkojen pyörittely, lihasvoimaharjoitukset jahengitysharjoitukset ovat hyviä itsehoitokonsteja selkäkivun nujertamiseksi.\nNoidannuoli on epäspesifi selkäkipu, koska siihen ei liity varsinaista sairautta. Siksi sitä kutsutaankin "hyvänlaatuiseksi alaselkäkivuksi". Tavallisen selkäkivun pitkittyminen usein johtuukin siitä, että kivun helpottamisenkin jälkeen varomme käyttämästä selkäämme normaalilla tavalla. Tärkeää onkin muistaa käyttää selkää mahdollisimman normaalisti kivujakson jälkeen. Pelko selkäkivun pahenemisesta on tyypillinen selän käyttöä rajoittava tekijä.\nPieni osa selkäkivuista on kuitenkin lääkärin hoitoa vaativia.\nnoidannuoli on yleinen hoidettava vaiva. Osteopaatin vastaanotolla tehdään aluksi tarvittavat tutkimukset, joilla pyritään selvittämään kivun syy. Usein kyseessä onkin juuri noidannuoli. Tyypillisesti epäspesifissä alaselkäkivussa selän ja lantion alueen lihakset ovat jännittyneet ja selkä on jäykkä. Tähän usein liittyy myös vatsan alueen lihasten jännityksiä ja hengityksen pinnallisuutta.\nSelän ja lantion liikehoidolla pyritään lisäämään selän liikkuvuutta ja vähentämään jäykkyyttä. Lihasten käsittely niiden rentouttamiseksi on tärkeää. Hoidossa voidaan tehdä myös hengitysharjoituksia vatsan ja pallean rentouttamiseksi, jotta niiden toiminta normalisoituisi.\nHoito parantaa liikkuvuutta, rentouttaa lihaksia ja lisää verenkiertoa oirealueella. Hoidon jälkeen kipu on usein merkittävästi vähentynyt, ja palautuminen normaalitilaan on nopeampaa.\nTärkeänä osana alaselkäkivun hoidossa on myös harjoitteet ja ohjeet itsehoitoon. Erilaisilla liikkuvuus, ja voimaharjoituksilla ja lepoasennoilla voidaan hyvinkin vaikuttaa palautumisen nopeuteen.\nKipu vaikuttaa useimmiten myös siihen miten kehoamme käytämme. Kipu lisää liikkumisen ja käyttämisen pelkoa ja vähentää luottamusta kehon kestävyyteen. Jos nämä käyttäytymismallit "jäävät päälle", ne voivat pitkittää kivusta palautumista.\nSelän kivusta ja noidannuolista kärsivät pyrkivät usein pitämään selän mahdollisimman liikkumattomana ja suorana. Tämä on luonnollinen reaktio ja ainakin kivun noidannuolen alkuvaiheessa monesti tarpeellistakin. Suoja-asennosta ja selän käyttämättä jättämisestä pitäisikin oppia pikkuhiljaa (ei kuitenkaan väkisin) pois, jotta luotto selän kestävyyteen lisääntyy ja kivuliaat liikesuunnat normalisoituvat. Noidannuolesta palautuminen on tällöin nopeampaa. Usein pitkään oireettominakin olleet selkäkipuiset saattavat varoa selän normaalia käyttämistä kivun tai vaurion pelossa. Yleensä tämä varominen on kuitenkin turhaa.\nYksilöllistä kokonaisvaltaista hoitoa\nIhminen on kokonaisuus ja kokemiimme kipuihin ja jumeihin vaikuttaa monet muutkin asiat kuin vain ylirasittuneet lihakset, nivelet ja muut kudokset tai liikemallit. Hoitojaksolla pyritäänkin kartoittamaan asiakkaan elämäntilanne kokonaisuutena, jotta myös muut kuormittavat tekijät tulisi huomioiduksi. Näitä ovat esimerkiksi uni, fyysinen aktiivisuus, työuupumus ja pitkittynyt stressi. Parhaaseen lopputulokseen päästäänkin yksilöllisellä hoitosuunitelmalla, jossa ihmisen hyvinvointiin vaikuttavat asiat on tarpeellisilta osin huomioitu. Annamme aina rehellisen mielipiteen parhaasta mahdollisesta hoidosta.\nSelkäkipuasioissa pyrimme jo puhelimitse selvittämään oireen luonteen ja antamaan tilanteen mukaisen ohjeistuksen tarpeellisesta hoidosta. Puhelinkonsultaatiosta emme veloita mitään.\nVaraa tästä aika osteopaatille\nSelkäliiton video palleahengityksestä:\nTagged: noidannuoli, selkäkipu, lumbago, epäspesifi alaselkäkipu, tavallinen selkäkipu, osteopaattinen hoito


BF3:n nykyinen Battlerecorder on roskaa - Battlefield 3 - Uutiset - Gaming.fi\nBF3:n nykyinen Battlerecorder on roskaa\nBattlefield 3 / 11.04.2012 21:45 / Kirjoittanut yonzzu\nBattlerecorder on pitkään pyörinyt mukana keskusteluissa, kun on puhe Battlefield 3:sta. Ajoittaisista huhuista ja jopa pelintekijöiden toiveista huolimatta sitä ei olla vielä nähty, eikä tilanne näyttäisi olevan muuttumassa ihan hetkeen.\nDRMB:n haastattelussa ollut pelimekaniikkasuunnittelija Alan Kertz sanoi, kysyttäessä mieluisinta asiaa, jonka hän rajattomalla ajalla ja resursseilla toteuttaisi, että se olisi Battlerecorder. Kertzin mukaan DICE:llä jokainen haluaisi sen toteuttaa, mutta teknisistä syistä se ei tällä hetkellä ole mahdollista.\nKuten on aikaisemmin jo paljastunut, jonkinlainen versio Battlerecorderista on olemassa. Sen avulla on toteutettu osa BF3:n trailereista kuten viimeisimpänä Close Quarters -lisäosan videot. Kuitenkin, tämä versio on raakile ja ei kelpaa julkaistavaksi sellaisenaan. Kertzin sanoin nykyinen Battlerecorder on hyödytöntä roskaa, eikä sitä ole järkevää antaa julkiseen käyttöön.\nSpring Season: Joukkueet julki\nAvainsanat: Battlefield 3 Battlerecorder Alan Kertz\nJuujuu... Jos jostakin ei ole tulossa rahaa, niin sitä ei kehitetä vaan keskitytään niiden autotallin kokoisten karttojen myymiseen. Eiköhän Battlerecordestakin saataisi parissa kuukaudessa ihan kelpo peli ilman suhteettoman suurta työtä.\nMilloinhan se bf4 tulee ?\nKuka vittu sitä battlerecorderia välttämättä kaipaa, tekisivät sen speccimodin edes niin ois mahollista castia noita pelejä. Varmasti ylitsepääsemättömän vaikeaa tehdä x määrä slotteja servulle johon joinittuaan pelaaja voi liikkua esim. MAV tyylisesti tai seurata muita pelaajia. Bäfä kakosen BRäki hyödytti niin tajuttomasti sen 3rd personinsa ansiosta..\nOis hienua kun devaisivat tollastan turhien HC modien sijasta vaikka pelin perus edellytykset kuntoon ennen julkaisua ..\nViestiä on muokattu: 12.04.2012 04:46\n3-5v saat vielä odotella.\nFuck the battlerecorder, mulla menee frapsin videot teraselle pannulle eikä lagi yhtään! No ei, oishan tuo ihan hyvä jos tulis toimivana (tosin ku edellinen patchi) joten antaa ukkojen kehitellä rauhassa. Juostenkustuja juttuja on jo tullu lähivuosina ihan riittämiin.\nHiukka asian sivusta. Onko muita videon tallennus ohjelmia kuin fraps (ja joku mitä en nyt muista) joka kykenee tuohon loop härpätin tallennukseen, eli esim nappia painamalla aloittaa tallennuksen 30s takaapäin. Talteen ei tartte ottaa kuin mielenkiintoiset tapahtumat eikä pitkiä pätkiä joita sitten kattella ja leikkailla.\nEhdottomasti sellainen on se mitä itte haluan käyttää. Muuten dxtory olisi tallennus ohjelma.\n..eli esim nappia painamalla aloittaa tallennuksen 30s takaapäin.\nMitäs tällä tarkoitit, en vain älynnyt, mutta alkoi vaivaamaan päätä :D\nEikös ne sanonu ea:lla, että bäfää tulee joka vuos samalla lailla kun codeja ?\nEi sanonut, alkuperäinen idea oli, että joka toinen vuosi bäfää, joka toinen sitten taas mohia.\nNoin taisi mennä. Tänä vuonna ei ole tulossa uutta BF:ää mutta veikkaisin ja väittäisin, että se End Game -lisäri on tavallista laajempi.\nJa seuraava Battlefieldi tuskin on bf4. Ennemmin veikkaisin 2143 taikka bf:bc3\nJuu ei ihme :P\nEli siis fraps pitää kokoajan 30 viimeisintä sekunttia tallessa. Ja jos jotain mielenkiintoista tapahtuu painan nappia ja tallennus alkaa sisältäen nuo 30 painallusta edeltänyttä sekunttia. Todella kätevä, mutta fräps on melko raskas.\nJaahas, tämmösestä en itse edes tiennyt frapsin kanssa, ei ikinä olisi tullut mieleenkään. Itse kuitenkin käytän afterburnia siinä kellojen lomassa.\nDice sanoi ainakin kun väki kysy missä viipyy uusin Bäfä: "On idioottimaista ja aivan älytöntä alkaa tekemään joka vuosi uutta Battlefieldiä. Mielummin panostaa enemmän yhteen peliin kuin tuoda joka vuosi keskeneräinen teos"


Varaa Pireus Mykonos lautat sivulla Ferries.fi\nLautat satamaan Mykonos\nLöydä Pireus Mykonos -lautat osoitteessa Ferries.fi\nFerries.fi:llä voit varata lauttoja reitillä Pireus - Mykonos kaikilla suurimmilla lauttayhtiöillä.\nFerries.fi:llä halpojen Pireus Mykonos lauttojen löytäminen ei voisi olla helpompaa! Lisätietoa Pireus Mykonos -lautoista kuten aikataulut, Pireus Mykonos-hinnat ja Pireus Mykonos-varausohjeet löydät valitsemalla lauttareitin, matkustajien määrän (sisältäen kuskin) ja klikkaamalla hakua.\nJos haluat mieluummin matkustaa toisella reitillä, valitse yksi vaihtoehtoisista Pireus Mykonos-linkeistä.\nMenossa toiseen suuntaan? Käy Lautat kohteeseen Mykonos kohteesta Pireus-sivullamme!\nPireus Mykonos lautat\n8 lautta(a) viikossa Pireus Mykonos (4h 15m)\n6 lautta(a) viikossa Pireus Mykonos (2h 45m)\n7 lautta(a) viikossa Pireus Mykonos (4h 35m)\nEtsi vaihtoehtoja reitille Pireus Mykonos\nRafina Mykonos lautat lauttayhtiöllä Cyclades Fast Ferries - useampia lähtöjä, pidemmät reitit\nRafina Mykonos lautat lauttayhtiöllä SeaJets - useampia lähtöjä, lyhyemmät ylitykset\nRafina Mykonos lautat lauttayhtiöllä Golden Star Ferries - useampia lähtöjä, pidemmät reitit\nLisää Pireus Mykonos vaihtoehtoja :\nLautat kohteesta Ateena Lautat maahan Kykladit


Suomella vähän virkamiehiä EU-parlamentissa - Kotimaa - Uutiset - MTV.fi\nSuomella vähän virkamiehiä EU-parlamentissa\nKotimaa Julkaistu 09.04.2002 22:17 (Päivitetty 11.04.2002 15:58)\nItävalta, Ruotsi, Irlanti ja Suomi ovat heikoimmin edustettuina Euroopan parlamentin virkamiesten joukossa.\nSen sijaan maakolmikolla Belgia, Italia ja Ranska on selvä yliedustus. 2450 virasta näiden maiden hallussa on yli tuhat. Belgialaisten (348 virkamiestä) ja ranskalaisten (353) runsaslukuisuus selittyy pitkälti sillä, että parlamentin istuntorakennukset sijaitsevat Brysselissä ja Strasbourgissa.\nSuomalaisia on parlamentissa 67, irlantilaisia 62 ja ruotsalaisia 56. Vähiten on itävaltalaisia, 31 virkamiestä. Itävallan virkamiesten vähäinen tarve on johtunut osin siitä, että sillä on sama kieli EU:n suurimman jäsenmaan Saksan kanssa.\nParlamentilla on toimintoja myös Luxemburgissa. Maan kansalaisia onkin toimielimen palveluksessa 184, vaikka Luxemburg on EU:n vähäväkisin valtio.\nItalialla on yllättävän paljon työntekijöitä Euroopan parlamentissa. Parlamentissa työskentelee 351 italialaista eli suunnilleen yhtä paljon kuin belgialaisia tai ranskalaisia.\nTiedot perustuvat raporttiin EU:n parlamentin talousarvion toteutumisesta. Luvut on koottu marraskuussa 2001. Vertailusta puuttuvat tulkit ja kääntäjät. Jos heidät lasketaan mukaan, parlamentissa työskentelee noin 3200 virkamiestä.\nEuroopan parlamentin virkamiesten kansallisuuksien jakauma on seuraava: Ranska 353, Italia 351, Belgia 348, Saksa 206, Luxemburg 184, Espanja 168, Britannia 156, Kreikka 124, Portugali 119, Hollanti 112, Tanska 112, Suomi 67, Irlanti 62, Ruotsi 56, Itävalta 31. Yhteensä 2450.\nKorvatunturissa karhun salakaato Lipponen: Lakiin takeet hoitoonpääsystä


Miehet viettivät päättäjäisiä Levillä | Kolarin Kontio\nMiehet viettivät päättäjäisiä Levillä\nKontion miehet viettivät kauden päättäjäisiä viikonloppuna Levillä. Viikonlopun huipentumana oli Levinmittelöt joka koostui neljästä lajista, mölkystä, tolppapotkukisasta, sanaselityspelistä ja Valioliiga-visasta, jotka suoritettiin kahden hengen joukkueissa. Huimaa fyysistä ja henkistä kuntoa vaatinut mittelö ei jättänyt ketään kylmäksi. Nähtiin hienoja itsensä ylittämisiä ja huikeaa selviytymistä haastavissa Lapin arktisissa oloissa.\nVoittajiksi kruunautui Pellikantien pelimannit Jere ja Pate. Kaksikko vei voiton ilmiömäisesti kolmessa lajissa. Eme ja Rasse olivat vielä toisen lajin jälkeen tasoissa, mutta loppukiri jäi ottamatta. Onnea voittajille ja kunniamaininta kaikille joukkueille. Hienoa tiimityötä!\nPaikalla on myös jaettu palkintoja pelatusta kaudesta ja ne menivät seuraavasti:\nVuoden Junnu: Eetu Koivumaa\nVuoden Vanhus: Antti Pikkarainen\nTwitter-tähti: Lenni Ravelin\nSaunailtojen MVP: Aleksi Pääkkölä


tunnetila: ihmetysOstan äärimmäisen harvoin mitään Vero Modasta. Vaatekaapissani taitaa olla kyseiseltä merkiltä vain yksi tuote: liivin puolikas, jonka ostin alkusyksystä VM:n mallirekistä. (En ole muuten käyttänyt liiviä kertaakaan.. Arvasin tämän jo ostaessani ja silti ostin sen. Why oh why?!)Eilisellä shoppailureissulla vietimme Kampin Vero Moda/Only -kompleksissa tyttöporukalla lähes kolme tuntia. Roima ajankäyttö ei ollut turhaa, seuralaiseni lähes tyhjensivät liikkeen. Sovituskopissa viihtyviä kavereita odotellessani kiertelin liikettä ja silmäilin perus Vero Modaa hieman huolimattomasti. Ihan kivoja juttuja juu, muttei kuitenkaan minulle tarkoitettuja. Mutta sitten, ihan varoittamatta eteeni tuli oikein kiinnostavan näköinen osio, toinen toistaan hauskempia ja persoonallisen näköisiä vaatteita. Merkki oli Object. Todella kivoja juttuja ja paljon! Olen aiemmin törmännyt merkkiin Vilan liikkeessä jossa myyjä kertoi tuotemerkin olevan uusi tulokas Suomessa ja kuuluvan samaan Best seller -ketjuun mihin mm. Vila, Only ja Vero Moda kuuluvat. Vaatteet tuntuvat aika laadukkailta ja ovat hinnaltaan hieman normaalia Vero Modaa kalliimpia. Innostuin sovittamaan hauskaa kiiltäväpintaista pallomekkoa ja kivasti leikattua college-takkia. Molemmat olivat päällä kivoja, mutta jäivät kuitenkin vielä odottamaan ostopäätöstäni. Positiivisin yllätys löytyi kuitenkin merkin Vero Moda Vintage alta. Laadukkaan oloinen villasekoite (akryyliä ja villaa) pooloneulos lähti sovituskopin kautta mukaani ja pusero tuntuu aivan ihanalta! Mikäs tämä Vero Moda Vintage sitten on? Osaako joku valveutuneista lukijoistani kertoa? Löysin liikkeestä tätä merkkiä ainoastaan tämän poolon vaikka löydön jälkeen katselin ympärilleni entistä tarkemmin. Poolon mukana tuli musta huovutettu sydän, tarkoitettu ehkäpä avaimenperäksi. Irrallinen Vintage merkki oli H&M:n Trend -mallistosta tutun uturoosan värinen.Löysin täältä vähän lisätietoja mallistosta. Vapaasti suomennettuna jutussa kerrottiin seuraavaa: mallisto, josta tehtiin vain limited edition, julkaistiin tänä syksynä ja siinä oli 30 eri vaatetta tai asustetta. Materiaalit olivat ylellisiä ja yksityiskohdat tarkoin harkittuja, vaatteista tehtiin hyvin graafisia. Vaatteiden värit olivat mustia ja harmaita, hyvin syksyisiä joita voi piristää aksenttiväreillä. Mallisto suunniteltiin myös toimimaan perus Vero Moda mallistojen kanssa. Keulakuvana VM Vintagelle toimi huippumalli Erin Wasson.Poolo on aivan ihana! Helmassa on pari kerrosta kapeita kaistaleita erivärisiä harmaita ja kauluksia on kaksi päällekkäin, toinen puseron päävärinen, toinen musta. Tykkään neuloksesta hurjasti. Vaikka minulla ei ole kokemusta VM Vintagesta kuin tämän yhden tuotteen verran, niin tulen jatkossa varmasti koluaman Vero Modan säännöllisin väliajoin. Jos tätä ihanaa saataisiin vaikka lisää! Lähettänyt\ntunnetila: pettymysKävin kirppiksellä. Pimeässä nurkkapöydässä huomasin jo kaukaa jotain kiiltävää ja hyvin kiinnostavaa. Harakkana hyökkäsin paikalle pienen ja metalisen kimppuun. Voi jestas, pienistä mustista metallilaatoista tehty iltalaukku. Laukun lyhyt rannehihna oli hieman kulunut, mutta itse laukku näytti priimalle. Kuin tilauksesta eteeni osui juuri tähän hetkeen sopiva pikkujoululaukku: kiva malli, hieman ylellisen tuntuinen materiaali, väri passeli, pikkulaukuksi hyvin tilava, myös hihna osoittautui irroitettavaksi joten nappasin sen heti laukusta irti ja laukun ulkonäkö sen kun parani. Hinta hieman mietitytti, oli aika kallis kirppislaukuksi, mutta päätin silti ottaa sen mukaani. Kotona kaivoin laukun innoissani esiin ja aloin tutkia sitä tarkemmin. Mitä hel....??? Ei, ei ja vielä kerran ei. Laukussa lukee yli viisisataa kertaa pöljä, idiootti, retkuunmenijä, höynäytetty. Eli Louis Vuitton Paris, Made in France. Pelkkä merkki laukun sisällä ja vetoketjussa ei tietenkään riitä vaan joka ikisessä metallilaatassa lukee LV. Voi turkanen!!Nyt tympii. Eihän tuota laukkua voi missään käyttää. Tosin pimeässä en itsekään huomannut sortuvani äärimmilleen viritettyyn feikkiin eli ei kukaan muukaan sitä käytössä varmaan huomaisi, mutta se, että tiedän itse kantavani neljän sentin arvoista laukkua josta jokainen sentti on mennyt alun perin piratismia, rikollisuutta ja ketkuilua kannattavaan maailmanlaajuiseen kepulitoimintaan pistää vihaksi ja on täysin periaatteitani vastaan. Huoh! Nyt sinulla on elämäsi tilaisuus piristää minua ja kertoa, että laukku on sittenkin aito, harvinainen ja tuhansien eurojen arvoinen! Paitsi jos joku minulle niin kertoisi en uskoisi sitä kuitenkaan... Ai että pistää vihaksi! Taidankin lainata mieheni hiomakonetta, pistää laatat sileiksi ja maalata laukun uudestaan mustalla tai hopeisella spraymaalilla. Vaikka pohja olisi piratti niin muokkaus olisi uniikki!\ntunnetila: hassutteluVoi itku kun mä olen surkea näiden asujeni kanssa.. Ärsyttää kun mustista kokonaisuuksista ei saa kuvissa mitään selvää ja kun suurin osa asuistani koostuu niinkin yllättävästä ja reippaasta väristä kuin musta, niin pelkkää suttua on blogi täynnä. Byää.. Anteeksi että tarjoilen teille sutta ja sekundaa. :( Alla yritelmäni muuttaa musta-mustasta vähän vaaleampi, mutta ei tuo hyvälle näytä noinkaan. Tarvitsen kipeästi Photoshop -kurssin, uuden kameran tai lisää valoa makuuhuoneeseen! Miten emme ole ymmärtäneet rakentaa kotiimme valokuvausstudiota blogikuvien räpsimistä varten, kysyn vaan..Päivän asuna neule Comme des Garcons for H&M, kaulassa Plus -merkki Antti Asplund (se on mulla plussa kun kaikki kyselee "Miksi sulla on risti kaulassa??", "Miksi kysyt, eikö saisi olla?"), pikkumekko Lindex, housut ja kengät vanhat tutut suosikit. Tuo koru sopii paitaan ihan järjettömän hienosti, näkisittepä livenä. Tai edes kuvista selvästi.. Jotenkin materiaalit täydentävät toisiaan ja tuovat asuun hyvää henkeä. Nelliina heitti haasteen: Tutki poikaystäväsi / veljesi / isäsi vaatekaappi, ja muokkaa heidän vaatteistaan itsellesi käyttökelpoisia ja trendikkäitä asuja. Haasta mukaan niin monta bloggaajaa kuin itse haluat!Innoissani tutkin äsken mieheni kaappia ja yllätys, kaappi sisälsi vain samoja värejä mitä oma kaappinikin: pääasiassa mustaa ja harmaata. Jopas olemme värikästä porukkaa. Touhukkaana kasasin itselleni pari asua miehen vaatteista enkä sitten muistanut toteuttaa haasteen varsinaista ideaa, eli tehdä miehen vaatteista itselle trendikkäitä juttuja. No, valtavalla mielikuvituksellani ne olisivat olleet miehen solmion erilaista käyttöä, valkoisen paitapuseron kuromista istuvammaksi leveällä vyöllä, valtavaan neuleeseen hukkumista jne. Näitä juttuja ette tule nyt valitettavasti näkemään. Siis haasteen toteutus meni pieleen, mutta tässä nyt kuitenkin pari kuvaa joissa lähes 30 cm miestään lyhyempi tyttö pukeutuu miehensä vaatteisiin. Jos intoa riittää saatan toteuttaa haasteen mallikkaammin vaikka viikonloppuna. Huomattavaa; seison kuvissa varpaillani, sillä pituutta housunpunteissa oli vaikka muille jakaa. Mieheni on pitkä ja todella hoikka, siksi olin iloisesti yllättynyt että miehen pillifarkut mahtuivat päälleni ja olivat minulle jopa löysät. Hip hei! Kaikki paidat roikkuivat päälläni, takeista puhumattakaan, mutta tästä neuleesta tykkäsin. Siksi se pääsi pillifarkkujen kaveriksi kuvaan.Alemmassa kuvassa resufarkkujen ja valkoisen paitiksen kaverina musta neule. Lahkeissa löytyy taas pituutta ja paidoissa kokoa, mutta ei paha, ei paha.. Yllätyin oikeasti miten kivalta asut päälläni näyttivät. Ehkä se on se asenne: kädet vaan taskuun ja ole cool. Asenteella ne mallitkin kantavat mitä kummallisempia luomuksia catwalkeilla ja näyttävät hyvältä, ainakin useimmiten.Vaikka itse mokasin ja toteutin haasteen pikkasen huonosti, haastan silti kolme bloggaria koitokseen. Haasteen saavat Jonna, Ocean ja Herttainen. Ladies... *kumartaa*\ntunnetila: ilo, oikein "jee ja jippii" -iloHeittäydyin otsikossa ihan teiniksi, olen niin iloisella tuulella. Haluatteko täydellisen reseptin kuinka selättää valtava lumimyräkkä ja saapua työpäivän jälkeen kotiin onnellisena? Jaa ette? Kerron sen joka tapauksessa! :)Asuna lipallinen hattu Lindex, kaulassa suuri puuvillainen huivi H&M, alimmaisena vaatteena Filippa K:n ohut villamekko, mekon päällä tummanharma neuletakki Lindex, housut Lindex, takki tähän keliin maailman järkevin vaihtoehto, tuulta pitävä ja kosteutta hylkivä hupullinen maiharityyppinen ratkaisu Vila, kenkinä traktoripohjaiset ulko-UGGit, UGGeissa paljaat varpaat (uijuijui miten lämmintä, pehmoista ja mukavaa).Me luvs me UGGs!!! Paksupohjaiset UGGit on parhat talvikengät ikinä! Asussa plussaa: pari neuloskerrosta piti kylmän poissa iholta, takki karkoitti kosteuden eikä siihen tarttunut lumi, takin huppu päässä piti lämmön sisällä ja UGGit taistelivat tiensä voittoon valtavista lumikinoksista ja märästä sohjosta. Ai niin, yksi must juttu tuolla kelillä: vedenkestävä ripsiväri!Työpäivä oli tänään niin hektinen, että en ehtinyt lainkaan lounaalle. Niinpä tein kotona herkullista kylmäsavulohipastaa ja jälkkäriksi popsin eilen leipomiani joulutorttuja ja join höyryävän kuumaa glögiä.(Kattauksessa paljon perus Iittalaa: iso Taika-lautanen, syvä pastalautanen Ego, lasit Kartiot, rusehtavat Kivi-tuikut, Citterio 98 ruokailuvälineet, utuvalkoinen Mariskooli, pieni lautanen Teema, punainen muki Teema, suola- ja pippurimyllyt Peugeot, joulunpunaiset servetit Ikea.)Nyt on vatsa täynnä ja voi keskittyä olennaiseen, eli rentoutumiseen uuden, tänään luukusta tipahtaneen Olivian seurassa.On muuten ihana fiilis katsella ulos ikkunasta. Tuiskuttaa joka suunnasta, ihmiset rämpivät eteenpäin ja pitävät hatuistaan kiinni. Itse tuiverruksesta kuivana ja iloisena kotiin selvinneenä ei voi kuin ihmetellä: miten talvi tulee joillekin aina yllätyksenä?!\ntunnetila: raukeusPäivän agenda: viisi (!!) tuntia Ikeassa hirvittävässä ihmispaljoudessa, lähes 40 min Ikean läheisellä bussipysäkillä minihameessa bussin odottelua ja jäätymistä, tämän jälkeen viikonlopun ruokaostoksien tekoa tungoksessa, nopeasti valmistettava päivällinen ja pienet unet. Nyt ollaan tässä ja olo on ihan töttöröö! Ostoksista myöhemmin lisää, tänään rahkeet riittää vain perusvaatekaapin esittelyn kakkososaan. Listat siis kirjasta "Chic -valitse oikeat vaatteet, luo oma tyylisi". Jos aiemmin esitelty lista yläosista tuntui mielestäsi lyhyeltä niin lista alaosista on jo minimalismia. Listassa mainitaan kahdet arkihousut, mitä?! Mustat kapeat housut, harmaat leveämmät housut, suorat housut, tummansiniset pillifarkut, mustat farkut, tummansiniset levarifarkut jne jne. Ja yksi arkihame, häh?! Totta kai täytyy olla yksi lyhyt arkihame, yksi ruudullinen arkihame, yksi kynähame, yksi hieman pidempi hame, yksi leveähelmaisempi hame... Ja sitten vielä näitä kaikkia eri väreissä. Liioittelenko vai tulisinko muka toimeen myös vähemmällä? Ei kysytä mieheltä, hänen vastauksensa saattaisi olla lähempänä kirjaa kuin kaapissani vallitsevaa totuutta.Sitten päällysvaatteet. Huomatkaa, että urheiluvaatteet on kirjassa listattu erikseen eikä löydy alla olevasta listasta.Aika niukka on tämäkin lista. Kylmiä päiviä varten kaapissani on untuvatakki, se riittää omasta mielestäni ja niin myös listan mukaan. Kaupunkitakkeja täytyy kyllä olla enemmän kuin yksi: lyhyt ja pidempi malli ainakin on hyvä olla olemassa, varsinkin jos käyttää hameita. Itselläni on ainakin hame- ja housutakit erikseen. Ja yhdestä kamelinvärisestä perus villakangastakista on ollut usein hyötyä vaikka yleensä se asustelee vintillä pukupussissa ympäri vuoden. Silloin tällöin haen takin käyttöön tiettyjä tilaisuuksia varten. Tuuletan ja harjaan takin hyvin ennen käyttöä, ja samat rutiinit teen kun laitan takin takaisin vinttiin. Näin takki on pysynyt hyvänä jo vuosia ja kun panostaa laatuun ja klassiseen malliin, voi takkia käyttää huoleti vuosikymmeniä.Syksy- ja kevättakkeja riittää yksi. Pyh ja pah! Kyllä "tavallisen" takin kaveriksi kannattaa hankkia ainakin perusmallinen nahkatakki. Eli kahdella varmaan oikeastikin pärjäisi tässä kohtaa. Mutku mutku.. Takit vaan on niin kivoja! Seuraavaan kertaan jää käsiteltäväksi vielä asusteet, urheiluvaatteet ja kengät. Sitten onkin jo kasassa koko garderoobi. Näiden listojen avulla voi tehdä vaatekappiinsa inventaarion, jos haluaa.Inventaarion kulku. Ensin otamme kaikki vaatteet pois kaapista. Vaatteiden läpikäynnin jälkeen siirrämme listoissa mainitut vaatteet kaappiin ja jos jotain ei ole, laitamme sen ylös ostoslistaan. Mietimme tämän jälkeen pärjäämmekö nyt kaapissa olevilla vaatteilla. Kun tulemme tulokseen "emme pärjää", lisäämme kaappiin rakkaimmat vaatteemme ja mietimme taas pärjäämmekö vieläkään. Tätä voimme jatkaa niin kauan kun saamme kaappiin kaiken haluamamme. Lopulta lattialle jää vain kaksi hametta ja kolme kulahtanutta t-paitaa. Katselemme niitä hetken ja päätämme pitää nämä kotivaatteina.Epäonnistuneen inventaarion lopputulos: kaapissa on edelleen kaikki vaatteet mitkä siellä jo alunperinkin oli ja ostoslistassa vielä lisäksi pari uutta juttua. Jospa kokeiltaisiin vuoden päästä uudestaan. Silloin ne kulahtaneet teepparit voisi ainakin pistää pois käytöstä.Tekstit "Chic -valitse oikeat vaatteet, luo oma tyylisi" / Karina Ericsson Wärn/ WSOY\ntunnetila: tyytyväisyysUseamman vuoden ajan maailman tähdillä on näkynyt jalassa mm. Miamin helteessä paksuja lampaankarvasaappaita. Haloo, mikä tolkku? Alunperin australialaiset UGG -bootsit kehitettiin lammasfarmareille ja heidän rouvilleen lampolassa käytettäviksi työkengiksi ja muihin talvisiin ulkoaskareihin. Kengät oli niin miellyttävät jalassa, että niitä alettiin valmistaa myös ohuemmalla pohjalla sisäkäyttöön: Australiassa kun talvet on kylmät ja luntakin saattaa sadella, mutta taloissa ei ole kunnon eristystä eikä myöskään kunnollista lämmitystä. Yhä edelleen australialaiset farmarit käyttävät maaseuduilla UGGeja työkenkinään ja ovat autuaan tietämättömiä kenkien ympärillä vellovasta suosiosta.Kenkien suosion kasvaessa amerikkalainen firma osti merkin itselleen, ja vaikka bootseja mainostetaan UGG Australia -nimellä, merkki ei ole enää australialaisessa omistuksessa. Aitoja ja alkuperäisiä UGGeja siis käyttävät edelleen australialaiset lammasfarmarit, maailmaa valloittaa ihan toiset yrittäjät. Aidon, Tasmaniassa käsin tehdyn UGGin tunnistaa seuraavasta merkistä.Niin, siis alkuperäisiä UGGeja käyttävät lammasfarmarien rouvat tasmanialaisessa lampolassa ja minä, ihan täällä Helsingin urbaanissa ympäristössä. :) Paras ystäväni muutti keväällä Tasmaniaan ja tulipa minulle mieleen kysäistä olisiko Tasmaniassa UGGit järkevämmissä hinnoissa kuin täällä Suomessa. Suomessa olen nähnyt myynnissä vain sisäkengiksi tarkoitettuja versioita (joita ihmiset kuitenkin käyttävät ulkona ja siksi niistä menee pohjat nopeasti pilalle ja kengät menevät ihan "linttaan"), mutta Suomen talveen halusin ehdottomasti kunnolliset, paksupohjaiset ulko-UGGit. Ja kas, kuinka ollakaan, UGGin tehtaalle on ystäväni luota ihan lyhyt matka, tehdas on viereisessä kylässä! Niinpä ihana ystäväni teki työtä käskettyä ja nyt on minulla aidot maatalonemäntien UGGit! Kengät saapuivat olkalaukkumaisessa dust bagissa ja voi veljet että bootsit on mukavat jalassa! UGGit on alunperin tarkoitettu käytettäväksi paljaassa jalassa ja silloin niiden kaikki upeimmat ominaisudet pääsevät esille. Itse olen kuitenkin lontostellut näissä kauppareissuilla sukkahousujen kanssa ja ihanat on. Näitä kenkiä voin suositella 100% varmuudella ihan kaikille, varsinkin heille joilla on huono ääreisverenkierto. Kauniiksi näitä ei voi kutsua, mutta hällä väliä! Tässä vielä pari kuvaa kunnon ulkokengistä: superpaksu karvavuori ja jämäkkä traktoripohja. Varren voi halutessaan kääntää ja ottaa esille karvareunuksen. Voi, nämä on jo muutaman käyttökerran jälkeen niiiiiiiin lempparit että!! Lähettänyt\ntunnetila: voipunutUlkona tuntuu talvelta. Myrskyvaroituskin oli tänään annettu ja sen kyllä huomasi. Töistä kotiin tullessani pidin hattua kaksin käsin kiinni ja silti se oli lentää päästä. Hyi ja hyi! Onneksi ei sentään satanut. Mutta siis, otin käyttöön talvitakin eikä se ollut yhtään liikaa. Päivän asussa ulkona takki Oxmo, hattu Lindex, kaulaliina H&M, levarifarkut Mango, saappaat Vagabond. Työasuna tietty samat levarit ja samat saappaat, kaulassa harmaat helmet Pieces ja musta paitis second hand. En ole aikoihin pitänyt paitapuseroa. En oikein tykkää niistä kun ovat jotenkin päällä niin kylmiä. Toisin sanoen palelen yleensä aina paitiksessa. Mutta tänään, tänään en palellut vaan tunsin itseni mustassa rennossa paidassa hihat käärittynä tosi "hotilta". :) Ihmeellinen seksikkyyspuuska yhdestä hyvin istuvasta vanhasta paitapuserosta.. Mitä fiiliksiä perus paitapuserot teille aiheuttaa; ahdistusta, tyylikkyyttä, jäykkyyttä, sähäkkyyttä? Hot or not?Tässä vielä pari kuvaa viime viikonlopun hankinnoista. Fidan puolen hinnan päiviltä ostin Guessin nahkaisen, eläinkuosisen rannekkeen jossa tuotemerkki lukee metallilaattaan valettuna (vai mitä tolle nyt onkaan tehty..) Ranneke siis aitoa nahkaa ja aika painava, tosin hieman kulahtanut, mutta kun hintaa oli huimat 50 senttiä niin otin mukaan. Tavallaan tosi mauton, en hirveästi diggaile eläinkuosista, näyttävästä Guess -merkistä puhumattakaan, mutta mielestäni tuohon hintaan ei yhtään pöllömpi löytö. Seuraavassa kuvassa GT:ltä löytynyt harmaa pitkä t-paita jossa hihat on kääritty ylös tamppien avulla. Päällä aika kiva, ja kuinka ollakaan, Guessin rannekkeen metalliosat ovat tismalleen puseron väriset. Kuva vaan ei oikein tee yhteneväisille väreille oikeutta. Ja vielä näin loppuun kontribuutioni tämän hetken kuumimpaan finaalitaistoon: Idols 2008. Pete on super, Anna on upea, Koop symppis ja Ansku hillityn viehättävä. Nyt kun vaan joku keksisi miten siitä Kallesta päästään eroon niin sen jälkeen minulle on ihan sama kuka voittaa. Kaikki neljä ovat hyviä tyyppejä, tosin niin on varmaan Kallekin, mutta kun Idols on kuitenkin laulukilpailu.. Sainpas sanottua! Lähettänyt\ntunnetila: hmphVähän aikaa sitten tekemässäni postauksessa kerroin aloittaneeni Dermalogica -sarjan Age smart näytepakkauksen kokeilujakson. Tuotteet on nyt loppu (paitsi Antioxidant HydraMist ja MAP-15 Regenerator tulevat kestämään varmaan monta kuukautta, ovat nimittäin niin riittoisia) enkä huomaa ihossani juuri muita muutoksia kuin että ihoni on kuivunut entisestään. Olen laittanut omaa yövoidetta kosteuttamaan ihoa levon aikana, mutta ei tunnu sekään riittävän. Eniten hupia olenkin saanut makustellessani suussani noita tuotteiden nimihirviöitä. Voide ei ole enää voida vaan tässä tapauksessa Dynamic Skin Recovery SPF30. Tuoko hankalat kirjain- ja numeroyhdistelmät tuotteille lisää uskottavuutta?Näytepakkauksen yhteydessä sain myös lahjakortin puolen tunnin ihonhoitoon Dermalogica -keskukseen Ruskeasuolle. Kävin hoidossa viime viikolla ja hoito oli kaikessa lyhykäisyydessään suositeltava kokemus. Hoidon alussa, heti puhdistuksen jälkeen, tehtiin face mapping, ihon kuntokartoitus, jossa selvitettiin ihotyyppi sekä ihon kunto ja tämän perusteella valittiin seuraavaksi tehtävä hoito. Hoito oli miellyttävä, rentouttava ja tehokas. Iho tuntui silkiltä vielä pari päivää hoidon jälkeenkin. Ostin hoitolasta kotiin Skin Hydrating Boosterin (jep, nimet, I know..), sillä ihoni vaatii ei vain kosteutusta pintakuivuuteen vaan myös kokonaisvaltaista kosteutusta syvälle asti. Booster oli järjettömän hintainen, pikku pullo 30ml (92.70€), mutta toivon saavani ihoni kosteutuksen kuntoon ennen hieman yli kuukauden päästä edessä olevaa ulkomaan matkaa. Käytän boosteria nyt aamuin illoin ja seuraava ihonhoitokerta hoitolassa on viiden viikon päästä. Silloin näemme ensimmäiset tulokset. Eniten toivon löytäväni boosterista apua talvella kuivuuttaan hilseileviin yläluomiini. Kuivien luomien vuoksi en ole voinut käyttää luomiväriä useampaan vuoteen. Jos saan silmäluomeni tällä kuntoon niin ostos oli hintansa väärti. Kutisevat silmät ovat nimittäin olleet talvieni riesa. Tosin voi tässä käydä niinkin, että sinne heilahti satanen Kankkulan kaivoon. Hoh hoi! Raportoin aiheesta taasen kun raportoitavaa on. Ja vielä muuten näistä "tuloksista". Ennen kun joku ehtii älähtää niin sanon sen nyt itse. Jokaisella on erilainen iho ja erilaiset tarpeet sen hoidossa. En siis esitä absoluuttisia totuuksia "toimii/ei toimi", vaan kerron miten oma ihoni reagoi uusiin tuotteisiin ja mitä mieltä olen itse uusista, testaamistani tuotteista. Tämän pitäisi olla sanomattakin selvää, mutta koskaan ei voi olla varma mitä palautetta tulee.Ai juu, vielä yksi empiirisen tutkimukseni tulos. Marmatin tuossa miten kallis ei aina ole hyvää, tai ainakaan tarpeeksi hyvää hintaansa nähden. Viime päivinä olen huomannut, että joskus kuitenkin laatu todella palkitsee investoinnin tehneen onnekkaan. Testissä Minna Parikan Heidi -saappaat vs. Vagabondin Crivits -saappaat. Heideissä käynti 10 cm korosta huolimatta on kevyttä, keinuvaa ja pehmeää. Vagabondin saappaat matalammalla korolla on jalassa "ihan ok", mutta kovien pohjien kopina ja joustamattomuus tuntuvat tylsälle Parikoiden keinuvan askeleen jälkeen. Muuten pidän molemmista kengistä valtavasti ja Vagabondit tulevat olemaan varmasti lempparikenkinä päivittäisessä käytössä pitkään, eli ovat siis huomattavasti järkevämpi hankinta, mutta tässä tapauksessa laatu ja yksilöllinen suunnittelu hakkaa bulkkituotteen mennen tullen. Tosin on tuotteiden hinnoilla myös eroa, Heidien ovh on reippaasti yli 400€, Vagabondit "vain" 159€. (Heideihin muuten liittyy eräs henkilökohtainen tragedia, mutta siitä ehkä tuonnempana lisää.. Ehkä..) Noin, jopa tuli taas testailtua ja vertailtua! Toivottavasti puuhasteluistani on teille iloa ja hyötyä etten ihan turhaan tällä saa mainetta alituisena marmattajana. Toki kehun AINA jos kehuttavaa on, mutta pyrin olemaan myös rehellinen lausunnoissani. :) Vagabondista vielä sanottakoon, että minulla on useat kyseisen merkin kengät ja ne kaikki ovat suosikkejani: ovat kestäneet hyvin hoidettuna upeina vuosikausia ja ovat vielä todella mukavia jalkaan. Näissä saappaissa pohja on kuitenkin valitettavan kova. Ehkäpä en olisi huomannut näissäkään mitään huomauttamista jos en olisi juuri ennen tätä hankintaa saanut maistaa kotimaista herkkua. ;)\ntunnetila: huvittuneisuusOlen jo vuosia käyttänyt ihonhoitoon Elizabeth Ardenin tuotteita. Ehdoton suosikkini on hellävarainen puhdistusvaahto, jonka valmistuksessa on valitettavasti ollut jo pitkään taukoa. Muuttavat koostumusta, kuulema. Tylsää, hyvään kun ei kannattaisi kajota. Valmistustauon ajan olen käyttänyt korvaavana tuotteena saman sarjan rasvoittuvalle iholle tarkoitettua vaahtoa. Myös tämä on ok, mutta vie iholtani liikaa sen tarvitsemaa kosteutta. Nyt tämäkin vaahtoni oli lopussa ja Oriflamen konsultiksi ryhtynyt ystäväni sai puhuttua minut kokeilemaan heidän tuotesarjansa vastaavaa tuotetta. Hintaa tuotteella oli reippaasti alle puolet EA:n tuotteesta, joten päätin antaa uudelle vaahdolle mahdollisuuden. Vanha vaahto loppui muutama päivä sitten ja oli aika ottaa uusi tuote testattavaksi. Heitin EA:n sinisävyisen, läpikuultavan purkin roskiin ja pistin tilalle vaaleanpunaisen pullon. Ei. Ei ja ei. Esteettinen silmäni ei hyväksynyt pinkkiä mohkälettä lavuaarin vieressä. Hetken tuskailtuani otin tyhjän pullon roskiksesta, pesin sen huolellisesti ja kaadoin nesteen sinne. Ilokseni vaahto toimii tässäkin pullossa ihan samalla tavalla ja näyttää paljon kauniimmalta. Voi jestas mitä temppuilua! Tosin Oriflamen tuotteessa on niin voimakas tuoksu, että tunnen migreenin lähestyvän joka kerta kun pesen kasvojani. Ehkäpä täytyy antaa periksi, todeta tämä kokeilu epäonnistuneeksi ja hakea uusi pullo vanhaa, hyväksi havaittua tuotetta. Kun nyt pian saisivat "sen oikean" taas markkinoille.Olen saanut viime aikoina pari blogipalkintoa jotka ovat ilahduttaneet kovasti.Ensimmäisenä "I love your blog"-palkinto jonka sain Midinetiltä. Kiitos!Säännöt:1. Tunnustuksen saaneet saavat laittaa kuvan blogeihinsa2. Linkitä blogiin jonka pitäjältä sait tunnustuksen3. Nimeä seitsemän muuta ja linkitä heidän bloginsa4. Jätä viesti heidän blogeihinsa, jotta he tietävät nimeämisestäHui, seitsemän blogin nimeäminen on vaikeaa, sillä tunnustus on varmaan jo kiertänyt lähes kaikkialla. Eli jos luet blogiani ja sinulla on oma blogi etkä ole vielä tätä tunnustusta saanut, niin nappaa tästä. Saat palkinnon siitä että lukemalla juttujani ilahdutat minua! Olisi myös kiva jos lukijat kommentoisivat enemmän, siitä saa aina puhtia kirjoittaa lisää.Toisen palkinnon sain Herttaiselta. Taidepalkintoa varten täytyy valita "viisi blogia, joita arvostat luovuuden, kuvituksen, mielenkiintoisen sisällön ja/tai blogosfääriin tehdyn panostuksen johdosta millä tahansa maailman kielellä." Sain tunnustuksen seuraavan lauseen saattelemana: "Tunnetila - paras sisustaja! En hirveästi ole muiden koteja nähnyt mutta en usko että monen koti voisi lyödä Ninan kotia!" (Herttainen on siis käynyt meillä vaateostoksilla. :) )Voitte uskoa että tällaisen palkinnon saaminen ilahduttaa erityisesti! Koti on minulle hyvin tärkeä paikka, sillä matkustelemme kohtuullisen paljon ja arkenakin vietän iltojani usein poissa kotoa. Kotiin täytyy olla kiva palata ja siellä on ihana ladata akkuja ja vain olla. Kiitos siis Herttainen, olen älyttömän iloinen "oikean elämän" palkinnosta!Jaan taidepalkinnon puolestani seuraaville bloggaajille:1. Nelliinalle taidokaan mielikuvituksellisista tuunauksista, nimimerkillä "en ikinä itse keksisi"2. Bealle silmäkarkista, blogin asut ja kuvitus yleensäkin on aina silmääni miellyttävää 3. Ellenille tyylin säilyttämisestä niin pukeutumisessaan kuin blogin ulkoasussakin4. Tiitille taidokkaasta kielestä joka ilahduttaa hauskuuksilla päivittäin ja5. Anna-Marialle koska hän vaan on omassa olemisessaan niin chic!\ntunnetila: euforiaEilinen The Swell Seasonin keikka ylitti kaikki odotukseni ja leijailen edelleen jalat 7cm maanpinnan yläpuolella (tuo korkeus johtunee myös eräästä toisesta asiasta josta hieman myöhemmin lisää). Keikka alkoi kuten leffa: mies ja puhkisoitettu kitara kahdestaan. Akustisena, ei mikrofonia. Loistava biisi, tuskainen tulkinta. Noin 10 sekuntia ensimmäisestä ilmoille kajahtaneesta soinnusta ihoni oli jo kauttaaltaan kananlihalla ja kyyneleet valuivat pitkin poskia. Voi jestas mikä fiilis! Ja sama olo jatkui lähes koko kaksituntisen keikan. Biisilistalla olivat kaikki Once -leffassa kuullut biisit sekä bändin muuta tuotantoa. Piano ja heleä naisääni tekivät myös tehtävänsä ja iso osa keikasta menikin silmiä pyyhkiessä. Todella, todella hyvä keikka! Tätä lisää!!Ennen upeaa konserttia kävin Antti Asplundin showroomin avajaisissa. Tila on huomattavasti entistä viihtyisämpi ja avarampi. Vaatteiden esillepanoon on enemmän tilaa ja ne pääsevät valkoisessa tilassa hyvin oikeuksiinsa. Tila on valkoinen, esillä olevat vaatteet mustia ja valkoisia, vieraiden dress code oli black. Mikä ihana harmonia! Mustavalkoinen minäni nautti. Lupaan, että aiheeseen palataan vielä ihan omassa postauksessaan.Tänään kävin aamulla kaupungilla ja ostin itselleni saappaat. Juu, onhan minulla jo useat mustat nahkasaappaat, mutta kaikki saappaani on joko tosi korkeita tai ihan matalia, välimalli on puuttunut jo vuosikausia. Nyt löysin mieleiseni ja parin päivän miettimisen jälkeen hain ne pois kaupasta. Haaveissa oli ratsastussaappaan tyyliset klassikot hieman korkeammalla kannalla, mutta sopivia ei löytynyt millään. Annoin sitten hieman toisenlaiselle mallille mahdollisuuden, toivottavasti nämä täyttävät niille asetetut vaatimukset: näillä on jaksettava kävellä, ilman tuskaa, pitkiä matkoja. Saapa nähdä.. Mekko Hanna Saren by Seppälä, saappaat Vagabond.Kaupungilta kotiin tullessani huomasin Fidassa olevan "puolen hinnan päivät". Hain sitten sieltä vielä samalle reissulle toiset kengät. Hui! Nämä harmaat kaunokaiset maksoivat vain 2.80€ joten tämä hairahdus sallittakoon. Taitaa olla muuten ensimmäinen kerta kun ostan kirppikseltä kengät. Uskalsin ne kuitenkin ottaa kun ovat kokonaan nahkaa, niin pinta, sisus kuin pohjakin. Merkkinä italialainen Baldan. Kengät tuntuvat todella hyvin tehdyiltä. Täytyy viedä heti suutarille ja teettää näihin uusi pohja kuluneen nahkapohjan suojaksi ja pyytää myös kenkään sisälle jonkinlainen käsittely, desinfiointi tms. Vai saako tuollaista palvelua suutarilta? Tiedän, että ihmiset ostavat paljon kenkiä kirppiksiltä, mitä teette niille ennen kuin otatte ne käyttöön? En voi kuvitellakaan pitäväni jalasani kenkiä, joissa on toisen ihmisen jalkahikeä. Yök! :) Tässä vielä kuva pienistä ja siroista avokkaista, merkki Baldan. Lähettänyt\ntunnetila: odotusTaas on tällä viikolla menty eikä meinattu ja kaiken maailman kissanristiäisissä on tullut pyörittyä. Forumin uudistetun Vero Modan avajaiset oli eilen. Tarjoilut ok (juustoja, keksejä ja hedelmiä sekä viiniä), dj ok, paikalla liikaa ihmisiä kuten aina. Mutta sellaista se on perus vip-bileissä. VIP-bileissä taas mahtuu olemaan kunnolla ja palvelu on sen mukaista, mutta niihin taas ei ole tavallisilla pulliaisilla (kuten minä) mitään asiaa. Kohtalaisen positiivinen fiilis tapahtumasta jäi kuitenkin mieleen päälimmäiseksi. Myös Henkan Comme des Garcons -mallisto, tai siis sen rippeet, tuli eilen katsastettua ja kuten arvata saattaa, kaikki kiva meni sivu suun kun en jaksanut lähteä heti aamusta ovea rynkkyttämään. Yhdet housut ja ne pallolliset tennarit olisin halunnut, mutta nopeat syö hitaat ja jäin ilman. Asiakaspalautuksia odotellessa... Tosin yksi ohuehko villaneulos tarttui mukaan, siitä kuvia myöhemmin. Ja hei, tamperelaiset, jos teidän Henkaltanne niitä tennareita vielä löytyy niin hakisiko joku ihana mulle sieltä ne koossa 38? Täältä löytyi vielä normaali kokoni eli 37 mutta puristivat, peijoonit, kovasti. Kiitti! :)Kengistä puheen ollen.. Ette arvaa mihin netissä törmäsin?! Kas tässä: Biker Reinot!! Mahtava joululahjaidea isälle tai miehelle! :) Ei taitaisi meidän mies olla moisesta yllätyspaketista kovinkaan ilahtunut.. kuva täältäTänä iltana ohjelmassa on yhdet avajaiskemut ja sitten ihana ihana keikka. Minua kovasti ihastuttaneen Once leffan päätähdet saapuvat Suomeen ja vetäisevät illalla setin loppuunmyydylle Wanhan salille. Kivaa, en malttaisi odottaa. Tai okei, en malta odottaa että pääsen ensin kotiin ja päikkäreille, sitten uutta intoa puhkuen keikalle. Näistä ja muusta tapahtuneesta kuitenkin lisää tulevan viikonlopun aikana.Rentouttavaa viikonloppua kaikille!\ntunnetila: tylsyysKun useimmiten käyttämäni takki on viime päivinä ollut sadetakki, en ole jaksanut panostaa muuhunkaan arkipukeutumiseen. Tänään kuitenkin taisin vetää mukavuusasun jo liian överiksi.. Tosin kukaan ei töissä sanonut mitään, joten täydestä taisi mennä. Läksin nimittäin töihin lähes samoissa vaatteissa missä tassuttelen illat pitkät kotona, neljän seinän sisässä. Kotilökärit vaihdoin kuitenkin tavallisiin housuihin etten paljastuisi niin helposti. Olo oli kieltämättä kuitenkin kaikkea muuta kuin mukava, mietin koko ajan että tämä päivä oli pohjanoteeraus ja että huomisesta alan taas skarpata. Sitä paitsi huomenna ja perjantaina on taas työpäivien jälkeen jos jonkinlaista kekkeriä, joten pakko katsoa mitä päälleen laittaa. Seuraavassa siis luultavasti (toivottavasti ei!!) tulevan talven käytetyin takki, Marimekon sadetakki.Kun taannoin mainitsin että olen kyllästynyt ns. kalliimpien tuotteiden laaduttomuuteen niin tämä takki on yksi niistä. Sadetakki ei tosin ollut mikään ökyöky-kallis, mutta halvemmallakin saman tarkoituksen ajavan takin olisi jostain muusta liikkeestä saanut. Sadetakissa on aika massiivinen metallinen vetoketju joka hajosi jo parin käyttökerran jälkeen. Toki takki lähetettiin ompelijalle joka vaihtoi firman laskuun tilalle ehjän vetskarin, mutta silti (muistaakseni) lähes pari sataa euroa maksanut takki ei saisi heti mennä rikki. Onneksi uusi vetoketju on toiminut moitteettomasti jo pari vuotta. Samalla muuten kun ostin takin, ostin Marimekosta sateenvarjon. Ja ensimmäisellä käyttökerralla siitä katkesi pinna, vaimikäseoli, se metallinen mikä pitää varjon kuosissaan. Siitä en jaksanut enää valittaa vaikka syytä varmaan olisi ollut.Tässä vielä päivän asuni tänään töissä. Valkoinen toppi Mango, musta pidempi toppi myös Mango, neuletakki Lindex, housut Lindex, kengät Vagabond. Ja verratkaapa asua kotioloasuuni.. Hmm.. Vain housut on vaihdettu. Kotilökärit kuvassa jo vuosia palvelleet Nanson supermukavat pöksyt. Ja mummon neulomat villasukat. Lököhousujen lahkeet on jo rikki ja rispaantuneet, mutta kun johonkin kiintyy niin luopuminen on vaikeaa. Kenkäkaappia järjestäessäni löysin sieltä kolmet (ehkä neljät) kengät jotka täytyisi heittää roskiin. Suutarikin nauroi niistä kaksille viime kesänä ja sanoi ettei niitä voi enää korjata. Suutari totesi myös heti kengät nähdessään: "No näitä on kyllä käytetty ja rakastettu!" No niin on enkä millään voi heittää niitä roskiin. Jos ne vielä ensi kesänä palvelisivat.. Onko teillä vanhoja ja rikkinäisiä, mutta ah niin rakkaita vaatteita, kenkiä, laukkuja, joista ei millään raaski luopua vaikka järki niin kehottaisi? Lähettänyt\ntunnetila: kertaus on opintojen äiti, ja muita latteuksia"Chic -valitse oikeat vaatteet, luo oma tyylisi" -kirja tarttui muutama vuosi sitten mukaani Suomalaisen kirjakaupan alesta. Ostin kirjan mutta lykkäsin sen kotona samantien hyllyyn ja unohdin sinne. Viikonloppuna tutkailin kirjahyllyä ja kiiltävä lila kansi osui silmääni. Nyt olen selaillut kirjaa ja päätin jakaa muutamia vinkkejä kanssanne. Juu juu, tuttua huttua, mutta mahdollisesti myös jotain uutta. Kirjassa mm. sanotaan, että mustat alusvaatteet sopivat mustien vaatteiden alle, mutta valkoiset vaatteet kaipaavat alle neutraalit, ihonväriset alusvaatteet, ei missään tapauksessa valkoisia. Kas vain! Koska niitä valkoisia sitten käytetään, kysyy hölmistynyt allekirjoittanut joka omistaa vain mustia ja valkoisia vaatteita ja myös ainoastaan mustia ja valkoisia alusvaatteita.Kirjan ovat luoneet/kirjoittaneet/toimittaneet/tehneet Karina Ericsson Wärn, joka mm. kirjoitaa muodista ja trendeistä Damernas Världiin ja Svenska Dagbladetiin, graafinen suunnittelija Elsa Lokrantz, entinen malli ja tv-juontaja, nykyisin hän suunnittelee muotimainoksia sekä Cecilia Tivar joka myös aloitti uransa mallina mutta toimii nykyään stylistinä (ainakin kirjan kirjoittamishetkellä). Kotimaisissa muotiblogeissa hypetetään Ruotsia ja Tukholmaa mielestäni jopa huvittavuuteen asti, mutta sieltä nämäkin neitokaiset vinkkinsä meille tuovat sovellettaviksi. Sovitaan kuitenkin, että hypettämiselläkin on rajansa ja ihan kaikkea ei kannata uskoa mitä on kirjoitettu. Okei?Ja sitten asiaan. Haluatteko listan naisen perusvaatekaapista? Vaikkette haluaisikaan niin tässä se tulee. Aloittakaamme jo yllä mainituista alusvaatteista.Katsaus omaan vaatekaappiin paljastaa, että oikeilla linjoilla ollaan. Paitsi niitä ihonvärisiä liivejä ei löydy, ja alusvaatteita, sukkia ja yökkäreitä on kyllä paaaljon enemmän. Tosin vähemmälläkin pärjäisi. Kai.. Olen kyllä yökkäri-ihminen. Täytyy olla toppi ja mikroshortsit, pikkumekko, pyjama capreilla ja pitkillä lahkeilla sekä pyjaman yläosa lyhyt- ja pitkähihaisena. Ja vielä pitkähelmainen yöpuku ja ja.. kotiasuista puhumattakaan. Okei, ehkä jätän Nanson ystävämyynnin väliin myös ensi vuonna.Sitten on vuorossa yläosat.Näin. Listat tuntuvat yhteen laskettuina aika pitkiltä, mutta kun alkaa miettimään omasta vaatekaapista löytyvien vaatteiden määrää niin olisipa vaatekaapissa ihanan väljää jos siellä olisi vain kirjan "suosituslistoissa" mainitut jutut. Viimeisimpien trendien mukaisia tunikoitakin kaapissani on varmaan 10 eikä niitä listassa mainita lainkaan. Ainut mekko muuten mainitaan osassa "erikoistilanteet". Kohdassa sanotaan näin: "Yksi yksinkertainen leninki tai kokopuku, joista saa asusteilla niin juhlaviin kuin muodikkaisiinkin tilaisuuksiin sopivan." Tässä vielä listoista esimerkkinä kaksi asua joissa a) ne valkoiset liivit paistaa todellakin läpi, täytynee hankkia ihonväriset ja äkkiä ja b) yksi pusero juhlavampiin tilaisuuksiin. Tämä Mangon pusero on pelastanut minut monesta tilanteesta. Röyhelöt tekevät siitä hieman juhlavamman, mutta puuvilla materiaalina mahdollistaa sen pitämisen esim. farkkujen kanssa töissä. Mitäs sanotte listoista? Kaksi ensimmäistä on tässä, tulossa on vielä alaosat, päällysvaatteet, kengät, asusteet ja pari ekstraa päälle. Näissä listoissa käydään siis läpi perusvaatteita joilla nainen pärjää tilanteessa kuin tilanteessa. Vähän samaa juttua kuin Niina Kurkisen Naisen kymmenen parasta vaatetta, mutta laajemmassa, koko vaatekaapin käsittävässä mittakaavassa.Tekstit siis "Chic -valitse oikeat vaatteet, luo oma tyylisi" / Karina Ericsson Wärn/ WSOY\ntunnetila: kiinnostusOlen loppuviikon aikana testaillut uusia asioita. Uutta tuoksua, uutta kosmetiikkaa sekä uutta juomaa.Ensimmäisenä testasin Calvin Kleinin syksyn uutuustuoksua: Secret Obsession. Jo pakkauksen ja pullon ruskea sävy saivat minut epäilemään. Yleensä pidän raikkaista ja ylellisistä tuoksuista, väreiltään usein värittömiä, vaaleanpunaisia tai kellertäviä, ei koskaan ruskeita. Ruskea väri tuo mieleen mausteiset, etnisvaikutteiset voimakkaat tuoksut ja niitä en koe lainkaan omakseni. Suihkautus pullosta vahvisti etukäteisarvioni. Tuoksu oli hyvin mausteinen. Vein tuoksun töihin ja kolme kollegaani testasivat sitä. Kaksi heistä piti tuoksua liian voimakkaana ja tunkkaisena, yhden mielestä se oli "ihan ok".Tuoksu on suunnattu muistaakseni 25-40 vuotiaille naisille, mutta työporukassani ainoa tuoksusta pitänyt on kuusikymppinen kahden lapsenlapsen mummu. Meillä tuoksu ei siis osunut sopivasta kohderyhmästä huolimatta kohdalleen. Haluaisiko joku blogini lukijoista testata tuotetta? Jos kiinnostuit ja pidät etnisistä tuoksuista voin laittaa pullon postissa tulemaan. Laita minulle sähköpostia niin sovitaan asiasta tarkemmin. Minulla tuoksu (isohko pullo, arvo n. 50€) jää käyttämättä jotan laitan sen mielelläni eteenpäin.Seuraavaksi kerron aamulla testaamastani Dermalogican Age Smart tuotesarjasta. Heti alkuun sanottakoon, että sarjan käyttö ei sovellu aamu-uniselle jolla aamutoimiin jää aikaa kymmenen minuuttia. Sarjaa käytetään nimittäin seuravasti:1. Puhdista iho Skin Resurfacing Cleancer puhdistusaineella.2. Suihkauta ihollesi seuraavasta pullosta Antioxidant HydraMist, pidä silmät kiinni ettei suihketta joudu silmiisi.3. Ota pieni määrä MAP-15 Regeneratoria ja sivele iholle kohtiin, joissa näkyy ikääntymisen merkkejä.4. Levitä iholle Dynamic Skin Recovery SPF30 voide.Ja nyt, tadaa, puhdistus ja rasvaus on suoritettu ja voitkin ruveta meikkaamaan. Paitsi etten voinut. Ihoni on nimittäin aika kuiva ja jouduin lisäämään vielä näiden voiteiden ja Mistien päälle omaa päivävoidettani sillä kasvojen ihoa alkoi kiristää ikävästi. Huh, myönnän olevani ihminen, jonka aamurutiineihin moinen purnukoiden kanssa pelaaminen ei sovi lainkaan. Aion kuitenkin nyt käyttää näytepurkit kuurimuotoisesti loppuun. Kerron teille heti jos voiteet toimivat ja alan näyttää taas 15-vuotiaalta! Ai mutta hitto, silloinhan mulla oli akne..Viikonlopun ruokaostoksia tehdessäni silmiini osui uutuustuote, UpCiderin Natural -kolmen omenan siideri. Siideri on viinipullon kokoisessa lasipullossa, pullon päällä aito "korkkikorkki". Pullo aukeaa siis samalla tavalla poksahtaen kuin kuohuviini, joten nyt saa ruokakaupastakin hieman luksuksen tuntua tavalliselle aterialle. Siideri oli mielestäni aika makeaa ja mehumaista. Toisin sanoen liian helppoa juotavaa. Pullo tulee huomaamatta nautiskeltua ruoan kanssa kokonaan tuossa tuokiossa kun sitä juo janoonsa. Tosin eipä siitäkään vahinkoa pääse syntymään, siiderissä kun alkoholipitoisuus on se normaali eli 4.5%. Ja nytkin meitä juojia oli kaksi. Uskon, että tulen ostamaan siideriä jatkossakin, varsinkin jos Alkossa käynti on unohtunut ja on vaikka vieraita tulossa. Juoma sopii hyvin seurusteluun ja pienten herkkujen naposteluun. Pullo on kuitenkin aika kallis, muistaakseni 6€, joten lähes samaan hintaan saa Alkosta hyvää viiniä, jossa on enemmän aromeja, viehättäviä makuja ja myös enemmän potkua. :)Noin, tämän viikon testaukset taitaa olla suoritettu ja nyt on aika lähteä hieman ulkoilemaan vaikkei tuo sunnuntaiaamun sää kovin houkuttelevalta näytäkään. Tänään on Valkoisessa salissa Old Toy Swap, vanhojen lelujen myyjäiset. Käyn tilaisuudessa joka vuosi vähintään kerran (tapahtuma järjestetän joka kevät ja joka syksy) ja usein olen löytänyt sieltä kivoja juttuja. Ja vaikken mitään ostaisikaan, niin on ihana katsella ja hypistellä vanhoja upeita nukkeja, nukkekodin tarvikkeita, prameita vanhoja autoja ja ennen kaikkea ilahdun jos löydän vintage Barbie-nukkeja. Ne ovat vieneet sydämeni, mutta niitä on todella harvoin tarjolla.Päälle ajattelin laitaa nahkatakin ja Hanna Sarenin mekon. Täytynee ensin käydä ulkona testaamassa tarkeneeko. Voi olla että palaan pian takaisin sisälle ja otan kaapista esille housut ja paksun neuleen!Oletteko te onnistuneet löytämään kivoja uutuustuotteita mitä voisitte suositella muille? Uusien juttujen testailu on aina hauskaa ja hyvin valaisevaa. Ja ei, nämä eivät ole maksettuja mainoksia. Sitä paitsi jokaisesta tuotteesta löytyi tällä(kin) kertaa jotain kritisoitavaa...\ntunnetila: harjoitus tekee mestarinLovely haastoi minut tekemään elämäni ensimmäisen kollaasin. Hui!"Joudut autiolle saarelle, jossa päivällä voi olla hyvin lämmin ja yöllä hyvin kylmä. Saat kuitenkin ottaa kolme asukokonaisuutta mukaan saarelle. Mieti mitä tarvitset siellä ja päätä sen mukaan kolme asukokonaisuutta. Haasta sen jälkeen kolme jotain muuta."Kuten jo aiemmin olen kertonut, olen hyvin käytännönläheinen pakkaaja enkä halua raahata mukanani mitään ylimääräistä. Niinpä minulle tuotti kovasti päänvaivaa keksiä mukaan kolme asukokonaisuutta. Miksi roudata liikaa kun kahdellakin pärjää?? Siispä tein vain kaksi kollaasia, kaikki muu olisi ollut turhaa. Paitsi päivänvarjo. Näistä kollaasien vaatteista jokaista voi käyttää toistensa kanssa, mutta erittelin ne nyt lämpimien tuntien ja viileiden hetkien mukaan.Tällä setillä mennään siis helteellä. Ja näihin kääriydytään kun aurinko laskee ja ilma viilenee.Valkoista tunikaa voi käyttää myös päivällä bikineiden ja sandaalien (plus asusteiden) kaverina ja jos päivällä tuulee kovasti, niin haaremihousut on ihana vaihtoehto myös päiväasuksi. Neuletakki (kuvan takki See By Cholé) on lähes samanlainen kuin lempparineuletakkini, joten tiedän että siihen on kiva päivällä kääriytyä hetkeksi uimisen jälkeen mutta kun illalla laittaa napit kiinni ja hupun päähän niin se lämmittää ihanasti. Ja tärkein: iso huivi täytyy olla AINA mukana. Sitä voi tarvittaessa käyttää vaikka rantapyyhkeenä, istuma-alustana, päässä, kaulassa, hartioilla, sekä päivällä että yöllä. Kas noin! Nuo tamineet mukanani voisin jäädä autiolle saarelle milloin vain! Pärjäisin ainakin hetken.. Ja luulen ettei kotiin olisi kovin pian tulemista, vaatteet on nimittäin löydetty Net-A-Porterista ja pelkkä huivi maksoi 542€.. Kuinkas pitkään sitä pitikään olla maanpaossa että luottokorttirikkeistään pääsee eroon??Haastan edelleen Shandin, Herttaisen ja Mikkanin.\ntunnetila: jännitysTöttöröö, torvet soi arvonnan loppumisen ja voittajan julistamisen kunniaksi.Kommenttinne olivat ihania, kivoja, kilttejä, ilahduttivat, saivat hymyilemään ja vahvistivat vielä ajatustani siitä, että blogini lukijoiksi on valikoitunut harvinaisen fiksua porukkaa. :) Kysymykseeni blogini luokitteluun eniten ääniä saivat tyyliblogi ja lifestyle. Olen iloinen noista valinnoista, sillä mielestäni en kirjoita muotiblogia vaikka Suomessa kaikki vaatteista kirjoittelevat bloggarit luokitellaan lehdissä ja ihmisten puheissa helposti muotibloggareiksi. Pidän valinnoistanne, sillä muoti vaihtuu mutta tyyli pysyy! Itse onnettarena toimineena voin kertoa arvonnan sujuneen hyvin ja olleen tarkan valvonnan alaisuudessa suoritettu. Ja voittaja on... NELLIINA! (Ihan kun Nelliinalla ei jo olisi tarpeeksi sieviä laukkuja.. Toim. huom.) :)Mutta sitten jotain ihan muuta. Keskiviikon Divaanin/Iittalan onnistuneiden kekkereiden jälkeen pääsin eilen kokemaan ei niin onnistuneen illan. Olivia-lehden lukijoille järjestettiin Kampin Mangossa shoppailuilta, tarjolla mm. ale-prosentit Mangon tuotteista, yllätyskassi ja kampaajan palvelu. Ilta alkoi seitsemältä ja jo varttia vaille kaksi pitkää jonoa kiemurteli pitkin Kampin käytäviä. Ovet avattiin sovitusti klo 19.00 mutta sisään ihmisiä päästettiin turhauttavan hitaasti. Olin jo kääntyä kannoillani mutta päätimme ystäväni kanssa jäädiä kuitenkin jonoon. Pääsimme sisään yli puolen tunnin seisoskelun jälkeen klo 19.25. Liike oli liian täynnä, kampauspisteeseen (jossa näytti olevan vain yksi kampaaja) oli pitkä jono (ei sillä että olisin ollut siihen menossa) ja tarjolla olleet karkit oli syöty. Viidentoista minuutin ihmisiin törmäilyn jälkeen nappasimme ystäväni kanssa yllätyskassit mukaamme ja päätimme suunnistaa väljemmille vesille, eli herkuttelemaan italialaiseen ravintolaan pinkillä ja kuohuvalla juomalla sekä suussa sulavilla saapasmaan herkuilla.Yllätyskassista löytyi seuravaa: Mangon uusi esite, Cola-Light pullo ja Redkenin Real Control -sarjan hiusnaamio. Hmm.. Ystäväni sentään otti lisäksi mukaansa tarjolla olleen uuden Olivian, mutta mitä minä sillä, Olivialla Olivian tilaajana, olisin tehnyt?? Hyvin suunniteltu on puoliksi tehty. Olisiko tässä ollut paremman suunnittelun paikka? Ihmismäärä kun näytti tulevan järjestäjille yllätyksenä vaikka tilaisuuteen piti ilmoittautua etukäteen. Kuka arvaa mitä otsikon kirjainyhdistelmä "pb" tässä tapauksessa tarkoittaa? ;)Eilisestä asusta ei sattunut tuleman kuvaa, mutta tässä tämän päivän mukavuusasu. Duffelimainen neuletakki Global, tunika Lindex, koru Två, housut Lindex, kengät Vagabond.Nukun aina huonosti jos olen nauttinut illalla alkoholipitoisia juomia enemmän kuin yhden ravintola-annoksen, joten eilisten muutaman lasillisen jälkeen mukavuusasu oli ehdoton jotta jaksoin töissä edes kohtalaisen skarppina tämän päivän. Mutta nyt, thank God it's friday! Kiitos vielä kerran kaikille arvontaan osallistuneille ja muillekin lukijoilleni. On kiva että olette olemassa! :)


Taulkree Terve vartalo 3 Comments on Eurooppalaisia juustoja\nJuusto – Wikipedia Leipä, juusto ja viini ovat olleet ikimuistoisista ajoista Välimeren sivistyskansojen aterioiden perusta. Jo - vuotta sitten harjoittivat sumerilaiset, juustoja ja muinaisegyptiläiset karjanhoitoa ja on luultavaa, että he myös jo silloin valmistivat ainakin juustoja tyyppisiä tuorejuustoja. Ensimmäiset varsinaiset juustonvalmistusohjeet kirjoitettiin Kreikassa joskus luvulla ennen Kristuksen syntymää ja niissä kerrotaan, kuinka kypsytettyä juustoa valmistetaan. Muutamia vuosia myöhemmin alkoi lääketieteen isä Hippokrates suosittaa vuohenjuustoa lääkkeeksi. …\nKiran Terve vartalo 2 Comments on Tampereen asuntomessut\nKonto Tampereen asuntomessuilla | Konto Akustiikka - Tuotteita luonnosta On kulunut reilut kaksi kuukautta Jyväskylän asuntomessujen päättymisestä. Nyt tuntuu, että tuo aika olisi jo paljon pidempi, sillä niin hyvin perheiden arki on alueella käynnistynyt. Palataan nyt vielä tampereen hetkeksi niihin muistoihin, mitä tämä matka on sisällään pitänyt. Ensimmäisen kerran olin asuntomessut asuntomessujen kanssa tekemisissä kesäkuussakun kaupunginvaltuustossa oli päätösasiana asuntomessujen hakeminen Jyväskylään. …\nGrot Terve vartalo 1 Comments on Hintakaari oy\nHintakaari fi Verkkokauppa fi Uutuudet Hintakaari Uutuudet srhtQd Paranna painovoimaista ilmanvaihtoa tuulen voimalla toimivalla hormi-imurilla. Vedonparantaja käyttää tuulen hintakaari kasvattamaan savupiipun vetoa. Turbiini pyörii aina riippumatta tuulen voimakkuudesta tai suunnasta. Asennetaan painovoimaisen hormin päälle. …\nDojin Terve vartalo 0 Comments on Lapselta lähtee hiuksia\nNuorisotyön avustukset - Nuorten Rauma Kokoelmanäyttely peräänkuuluttaa empatiaa ja solidaarisuutta - myös lajien välillä. Ilo, leikkisyys ja viattomuus — tällaisia asioita Hrafnhildur Arnardóttir eli Shoplifter hiuksia välittää taiteellaan. Kirkasvärisistä tekohiuksista koottu installaatio ottaa lähtee Kiasman viidennen kerroksen. Viiden taiteilijan teokset tarjoavat lapselta muutakin kuin vain katsojan roolin. Ne kutsuvat puhumaan, kuuntelemaan, piirtämään ja esiintymään. …\nKeshicage Terve vartalo 2 Comments on Vartijan ammattitutkinto kesto\nTurvallisuusalan ammattitutkinto – TAKK Koulutus on suunnattu turvallisuusalasta kiinnostuneille, nuhteettoman taustan omaaville henkilöille. Koulutus soveltuu myös jo työssä ammattitutkinto henkilöille, jotka haluavat suorittaa turvallisuusalan ammattitutkinnon. Koulutuksen kesto määräytyy yksilöllisesti henkilökohtaisen osaamisen kehittämissuunnitelman HOKS mukaisesti. Tavoitteena on, että tutkinnon suorittaneilla on laaja-alaiset valmiudet työskennellä vartioinnin ja järjestyksenvalvonnan eri kesto. …\nShaktilrajas Terve vartalo 1 Comments on Poppanakuteen leikkaaminen\nPoppanakude leikkaaminen Hae Anna. Viestiketju osiossa ' Eläkkeellä 'käynnistäjänä seropin emäntä Kaupallinen yhteistyö: OMO. Tällä pikku seikalla on tärkeä rooli lapsen itsetunnon kehitykselle. Annan uutiskirje tuo sähköpostiisi uusimmat artikkelit, testit ja kilpailut. Aloita uusi keskustelu. …\nVudolkree Terve vartalo 3 Comments on Vastasyntyneelle lahja\nUnohtumattomia vauvalahjoja | popas.bihdocon.se Osallistu vastasyntyneelle joko anonyymisti tai omalla nimimerkilläsi. Luethan lahja säänöt täältä. Tervetuloa mukaan. Voit aloittaa uuden keskustelun vastasyntyneelle valitsemallesi keskustelualueelle ja kirjoittamalla lahja punaisen vaakapalkin alapuolelle "Kirjoita viestisi tähän". Cosmopolitan on Suomen suurin nuorten naisten lehti. rapion mylly kesäteatteri Lahja vauvalle ✓ Lahjat ristiäisiin, syntymälahjat ja joululahjat ✓ Valtava määrä lahjaideoita ✓ popas.bihdocon.se 4. …\nGojind Terve vartalo 0 Comments on Body naisten\nAlennushinta H&M Naisten Pitkähihainen body Valkoinen Syvä selkäuurros baXEt1vG Lähetä viesti. Siirry naisten. Tilaa Telia Dot. Jos ilmoitus ei ole Tori. …\nGoltira Terve vartalo 2 Comments on Langaton kotiverkko\nMVnet :: Tietokoneet :: Langaton kotiverkko Viestiketju alueella ' Internet, tietoturva kotiverkko muu tietoliikenne 'aloittaja maitohammas Langaton kotiverkko ilman internettiä Viestiketju alueella ' Internet, langaton ja muu tietoliikenne 'aloittaja maitohammas Valitun tekstin lainaus. Rekisteröitynyt: Tarkoituksena olisi tehdä langaton kotiverkko wlan-reitittimen avulla. sähkösopimus hintavertailu . …\nZulkir Terve vartalo 3 Comments on Sermi ellos\nIia-Stiina: huhtikuuta Etusivu Lisää blogi Seuraan 0 Kirjaudu. Suomen blogilista. Taidetta ellos Kotipuutarhuri · Harvalla on varaa, hankkia oikean sermi veistoksia tai ulkotaideteoksia kotipihalle, joten luovuus on tässä paikalla. Succession, sarja jossa perhe, bisnes ja must Eduardo · paljonko omenassa on kaloreita Löydä Ellos Snidad-sermi parhaaseen hintaan ja nopeimmalla toimitusajalla. Halvin hinta ilman toimituskuluja ,00 € ja toimituskuluineen ,70 €. Ellos Home Snidad-sermi Antiikkivalkoinen, Antiikkimusta - Vaatteiden säilytys | Ellos Mobile. Ellos Home Antikkhvit Skjermvegg Kerrostaloasunnossa, Ensimmäinen Snidad -sermi Ellos Home Skärmvägg Palace - Rosa - Hem & inredning - popas.bihdocon.se 3-osainen. …\nVispilä forssa lounas


December 2021 – Fishy Business\nKasinomaailman uudet jännittävät tuulet Suomessa\nDecember 23, 2021 December 23, 2021 Gibby Denis\nOnline-kasinot ovat kasvattaneet suosiotaan Suomessa viime vuosien aikana, eikä nettipelaamisen suosio näytä hiipumisen merkkejä. Syitä verkkokasinoiden suureen suosioon on monia: esimerkiksi mielikuvituksekkaat pelit, turvalliset maksuvaihtoehdot ja anteliaat bonukset vetävät niin kokeneita kuin uusiakin pelaajia puoleensa.\nErilaiset kasinopelit ovat nykyisin visuaalisesti kiehtovia ja ansiokkaasti suunniteltuja ja jokaiselle pelaajalle löytyy varmasti se oikean tuntuinen ja näköinen peli. Kasinopelien pelaaminen onnistuu kätevästi niin mobiililaitteella kuin tietokoneen selaimellakin – missä ja milloin tahansa.\nKilpailu eri kasinoiden välillä on kovaa ja monet kasinot pyrkivätkin pysymään alati kehittyvän uhkapelimaailman kehityksen mukana. Teknologian nopean kehityksen ansiosta pelaajat pääsevät helposti sukeltamaan realistiseen ja interaktiiviseen pelimaailmaan, jossa vain mielikuvitus on rajana.\nMutta mitäs nyt sitten tapahtuukaan seuraavaksi? Sukellamme tässä artikkelissa verkkokasinoiden ihmeelliseen maailmaan ja otamme selvää, millaiselta kasinopelaamisen lähitulevaisuus näyttää Suomessa ja maailmalla.\nVR sulautuu hitaasti osaksi verkkokasinoita\nVR eli virtuaalitodellisuus on jo muutaman vuoden tehnyt tuloaan. Lasien avulla pelaajat pääsevät loikkaamaan kaksiulotteiselta ruudulta realistisen tuntuiseen ja interaktiiviseen pelimaailmaan. Uskommekin, että VR tulee sulautumaan pysyväksi osaksi verkkokasinoiden ihmeellistä maailmaa lähitulevaisuudessa. Monia pelejä on mahdollista jo pelata VR-laseilla ja me uskommekin, että monet pelien valmistajat ja pelisuunnittelijat pyrkivät lisäämään VR-mahdollisuuden peleihinsä. Mikäs sen hauskempaa, kuin asettaa lasit kasvoille ja sukeltaa kolmiulotteisen realistiseen ja visuaalisesti vaikuttavan kasinopelin ihmeelliseen maailmaan?\nKilpailu eri kasinoiden välillä on kovaa ja monet kasinot ovatkin todella panostaneet bonustarjontaansa. Suurin osa kasinoista pyrkii hemmottelemaan sekä uusia että vanhoja pelaajiaan. Uudet pelaajat pääsevät nauttimaan talletusta vastaavista tervetulobonuksista, kun taas vanhat pelaajat pääsevät käsiksi erilaisiin uskollisuusbonuksiin ja tarjouksiin. Moni kasino järjestää myös viikottaisia promootioita ja tarjouksia, jotta jokainen pelaaja pääsisi nauttimaan kyseisen kasinon pelitarjonnasta ja kokeilemaan onneaan eri kasinopelien parissa.\nMyös kasinobonukset ovat kehittyneet viime vuosien aikana. Alkuaikojen kasinobonuksissa oli harmittavan usein epärealistisia kierrätysvaatimuksia ja ehtoja, mikä taas vaikeutti voittojen kotiuttamista ja teki kasinokokemuksesta huomattavasti nykyistä hidastempoisemman ja turhauttavamman.\nOnneksi monet kasinot ovat ymmärtäneet, että epärealistiset bonukset eivät suinkaan ole se tehokkain markkinointikeino. Tämän seurauksena moni sivusto onkin muuttanut bonuskäytäntöjään ja tarjoaa anteliaiden bonusten ja realististen kierrätysvaatimusten lisäksi pelaajilleen myös jännittäviä ekstroja, kuten esimerkiksi ilmaiskierroksia etukäteen valikoiduissa kolikkopeleissä. Uskomme, että seuraavan kahden vuoden aikana bonustarjoukset noudattavat nykyistä tasoa ja näemme ehkä markkinoilla myös täysin uudenlaisia kasinobonuksia.\nLivekasinot ovat olleet äärimmäisen suosittuja pelipaikkoja jo monen vuoden ajan. Livekasinoissa yhdistyvät fyysisten kasinoiden sosiaalisuus ja verkkokasinoiden helppokäyttöisyys. Monet livekasinot tarjoavat pelaajilleen kattavan valikoiman erilaisia perinteisiä kasinopelejä, kuten esimerkiksi blackjackiä, rulettia ja baccaratia. Osa kasinoista tarjoaa pelaajilleen myös mahdollisuuden erilaisten kortti- ja noppapelien, kuten vaikkapa pokerin ja crapsin, pelaamiseen.\nLivepelit ovat interaktiivisia ja realistisen tuntuisia, sillä pelaaminen tapahtuu reaaliajassa ja pelaajat voivat jopa keskustella muiden pelaajien ja jakajan kanssa live chat -toiminnon avulla. Kaikki pelit lähetetään suoratoistona reaaliajassa ja pelaajat voivat seurata esimerkiksi korttien jakoa ja rulettikuulien pomppimista lähietäisyydeltä.\nMe uskommekin, että livekasinoiden suosio tulee jatkumaan entisestään ja että livekasinoiden teknologia tulee saamaan lähivuosina aivan uusia ulottuvuuksia. Esimerkiksi interaktiiviset ja nopeatempoiset visailutyyppiset kasinopelit ovat varsin uusia tulokkaita kasinomaailmassa. Tämänkaltaiset pelit vetävät puoleensa jopa pelaajia, jotka eivät liiemmin kasinopeleistä perusta.\nNopeat, turvalliset ja luotettavat maksuvaihtoehdot ovat nettikasinoiden rakennuspalikoita. Suomalaisten pelaajien onneksi Suomi on toimivien ja turvallisten maksutapojen luvattu maa. Moni kasino on panostanut maksutapojensa kattavuuteen ja turvallisuuteen varmistamalla, että sivuston maksutapavalikoima kehittyy alati kehittyvän teknologian mukana.\nIlman toimivia ja helppokäyttöisiä maksutapoja kasino ei voi kasvattaa itselleen uskollista asiakaskuntaa. Jos maksutapojen määrä on rajallinen tai jos asiakkaat eivät voi käyttää haluamaansa maksutapaa, siirtyvät he mitä todennäköisemmin pelaamaan muualle.\nSuomalaisten pelaajien keskuudessa suosituimpia maksutapoja ovat esimerkiksi verkkopankkimaksut, Visa, Mastercard, Trustly, sekä Paysafecard. Verkkopankkimaksujen avulla tunnistautuminen tapahtuu suoraan palveluntarjoajan puolella, mikä taas tarkoittaa, että pelaajien ei tarvitse syöttää omia henkilökohtaisia tietojaan vieraan palvelun järjestelmään. Tämäntyyppiset maksuvaihtoehdot, joiden avulla pelaajat voivat tallettaa ja kotiuttaa rahaa muutamissa sekunneissa, ovat yleistymässä myös muualla Euroopassa. Uskommekin, että uusia maksutapoja tulee syntymään seuraavan kahden vuoden aikana. Nämä uudet maksutavat tulevat olemaan myös eurooppalaisten saatavilla – eikä ainoastaan pohjoismaissa asuville onnekkaille pelaajille.\nKasinon suoratoisto kehittyy edelleen\nSuoratoistona tapahtuvat pelit ovat olleet äärimmäisen suosittua jo muutaman vuoden ajan. Esimerkiksi YouTuben ja sosiaalisen median kautta lähetetettävät pelisessiot keräävät jopa tuhansia katselijoita. Suoratoistona tapahtuvat pelit muistuttavat paljon livekasinoita, sillä suoratoiston aikana tapahtuva pelaajan ja yleisön välinen vuorovaikutus on varsin suuressa asemassa. YouTubella onkin nykyisin monia nousevia kasinotähtiä. Uskomme, että parin seuraavan vuoden aikana suoratoistot tulevat ottamaan isoja askeleita eteenpäin, mikä taas tarjoaa mukaansatempaavan kokemuksen sekä katsojille että pelaajille.\nKryptovaluutat ovat tulleet jäädäkseen netin kasinoille\nPikakasinot tuovat pelaajille paljon etuja\nOctober 12, 2021 February 11, 2022\nLas Vegasiin saattaa tulla ensimmäinen kryptoja hyväksyvä kasino\nOvatko uudet nettikasinot 2021 todella parempia kuin vanhat kasinot? – 4 syytä, miksi asia voi todella olla näin!\nMay 17, 2021 October 5, 2021\nKryptovaluutat ovat tulleet jäädäkseen netin kasinoille May 3, 2022\nKasinomaailman uudet jännittävät tuulet Suomessa December 23, 2021\nPikakasinot tuovat pelaajille paljon etuja October 12, 2021\nLas Vegasiin saattaa tulla ensimmäinen kryptoja hyväksyvä kasino July 15, 2021\nOvatko uudet nettikasinot 2021 todella parempia kuin vanhat kasinot? – 4 syytä, miksi asia voi todella olla näin! May 17, 2021\n2021 mobiilipelejä Android- ja iOS- käyttöjärjestelmille May 7, 2021\n© 2020 Fishy Business- All Rights Reserved. Proudly powered by WordPress | Theme: Blog Belt by Candid Themes.


Valitus on tehtävä valitusajan puitteissa - Minilex\nValitus on tehtävä valitusajan puitteissa\nValituksen tekemisessä on noudatettava valitusaikaa. Sen noudattaminen on menettelyn ehdoton edellytys. Oikeusturvan kannalta on tärkeää, että tämä aika on yleisesti tiedossa, vaikka siitä onkin maininta valitusosoituksessa. Valitus on tehtävä 30 päivän kuluessa päätöksen tiedoksisaannista. Valitusaika ei siis yleensä lähde kulumaan päätöksentekopäivästä, vaan päätöksen tiedoksisaannista. Valitusaikaa laskettaessa tiedoksisaantipäivää ei oteta lukuun.\nValitusajan pituus siis mainitaan valitusosoituksessa, joka liitetään päätökseen. Valitusosoituksessa tulee olla maininta siitä, miten valitusaika lasketaan. Tarkkaa päivää valitusajan alkamiselle ja loppumiselle ei päätöksessä kuitenkaan kerrota. Kerrotaan vain tapa, jolla valitusaika lasketaan.\n› Valitusaika hallintopäätösten osalta\n› Valitusaika valituslupa-asioissa\n› Valitusajan laskeminen\n› Valitusoikeus valituksen edellytyksenä\n› Voiko viranomaisella olla valitusoikeutta?\n› Yhteisön valitusoikeus\n› Mikä on toimivaltainen hallinto-oikeus?\n› Mitä tarkoittaa päätöksen valituskelpoisuus?\n› Vain valitusedellytysten täyttyessä valitus tutkitaan


ParaWorld / Arvostelut / pelaaja.fi\nKun pelissä on sekä ninjoja, viikinkejä että dinosauruksia, sen on oltava jotain todella erikoista.\nToimintastrategiapelit sijoittuvat useimmiten toiseen maailmansotaan tai johonkin tolkienmaiseen fantasiamaailmaan. Siksipä ParaWorld on ainakin tältä osin tervetullut uutuus. Se nimittäin sijoittuu rinnakkaistodellisuuteen, jonka maapallolla dinosaurukset eivät kuolleet sukupuuttoon, vaan toimivat aseina ja vihollisina viikingeille, aavikkoheimoille ja itämaisille klaaneille. Keskelle tätä soppaa ilmestyy kolme tiedemiestä meidän maailmastamme, ja pitkä taistelu kohti kotia voi alkaa. Tarina ja asetelma ovat silkkaa b-luokan tieteis- ja seikkailutarinaa, ja se on myös kerrottu samalla tavalla. Tapahtumat hyppelevät oudosti, ja dialogi tuntuu kymmenvuotiaille kirjoitetulta. Pelimaailma herää henkiin upean ja yksityiskohtaisen ulkoasun ansiosta. Monet erilaiset esihistorialliset pedot ja dinosaurukset ovat yksityiskohtaisesti animoituja, aivan kuten trooppiset, arktiset ja aavikkoympäristötkin. Välillä animaatio tosin töksähtelee. Itse peli on äärimmäisen perinteinen toimintastrategiapeli. Siitä löytyvät kaikki lajityypin ystäville vuosien saatossa tutuiksi tulleet ominaisuudet: resurssien kerääminen, uuden teknologian ja aseiden kehittäminen, sankariyksiköt, tukikohdan rakentelu, joukkojen kasaaminen ja vihollistukikohdan tuhoaminen. ParaWorld edustaa vanhaa koulukuntaa niin hyvässä kuin pahassakin. Perinteiset tankit ja ratsuväet on vain vaihdettu dinosauruksiin.\nYksinpelikampanja koostuu luonnollisesti sarjasta tehtäviä, jotka on sidottu toisiinsa tarinalla. Kampanjan edetessä käydään läpi pelin kaikki kolme osapuolta: viikingit, aavikkosoturit ja itämaisvaikutteisen lohikäärmeklaani. Suurin osa tehtävistä noudattaa lajityypin peruskaavaa, eli ensin kerätään tarpeeksi resursseja – puuta, kiveä ja ruokaa – joilla rakennetaan isompi tukikohta ja parempia joukkoja. Kun joukkoja on tarpeeksi, on aika iskeä vihollisen kimppuun. Sotimisestakaan ei löydy suurempia yllätyksiä. Suurempi armeija voittaa, eikä tekoäly tee mitään odottamatonta. Pelaaja kerää taisteluista kokemusta eli kalloja, joiden avulla etenkin sankareiden tasoa voi nostaa. Näin ne saavat käyttöönsä erikoiskykyjä. Muutoin käytettävissä on tuttua jalkaväkeä, jousiampujia ja raskaampaa kalustoa dinosaurusten ja muiden petojen muodossa. Kampanjan pelitasot ovat myös melko johdattelevia – moninpeli ja yksittäiset taistelut tarjoavat enemmän vapauksia ja taktikointia.\nParaWordin melkeinpä ainoa uutuus on joukkojenhallintavalikko, joka onkin hyvä idea. Joukkoja voi hallita ruudun vasempaan reunaan avattavalla hallintaruudulla, josta näkee kerralla koko armeijansa, joukkojen kunnon ja tilanteen. Sen avulla niitä voi myös komentaa ja valita, eikä näin tarvitse sohia ruutua hiirellä turhaan. Valikon voi piilottaa hiirenklikkauksella silloin, kun sitä ei tarvita. Valikko on myös jaettu kerroksiin kokemustason mukaisesti. Samalla joukkojen määrää on rajoitettu. Mitä korkeamman tason yksikkö on kyseessä, sitä vähemmän niitä voi olla hallinnassa. Näin pelaajan koko armeija on rajoitettu 52 yksikköön. Tämä tasapainottaa kyllä moninpeliä, mutta yksinpelissä pelaaja tarvitsee resurssien keräämiseen ja tukikohdan rakenteluun noin 15 rakentajayksikköä, mikä rajoittaa käytössä olevaa armeijaa jonkin verran. ParaWorld ei ole huono peli, se on vain pelillisesti jo niin sanotusti nähty. Sen pelimaailma on kuitenkin jotain uutta ja hyvännäköistä, minkä vuoksi sitä pelaa ainakin hetken ihan mielellään. Sitten etenkin toimintastrategiaveteraanille voi iskeä pahemman luokan déjà vu. Jos sattuu olemaan todella kova dinosaurusfani, niin ehkä se ei kuitenkaan haittaa.\nAlkuperäinen pistemäärä: 78/100


Lappeenrannassa poikkeamispäätöstä ja suunnittelutarveratkaisua haetaan kaupunkisuunnittelusta. Poikkeamista haettaessa on hakemuksessa on esitettävä arvio poikkeamista koskevan hankkeen keskeisistä vaikutuksista sekä hakemuksen perustelut. Hakumenettely on samanlainen sekä suunnittelutarveratkaisussa että poikkeamisluvassa. Suunnittelutarveratkaisut ja poikkeamispäätökset valmistelee kaupunkisuunnittelu. Päätöksen tekee kaupunkikehityslautakunta. Rakentaminen vastoin voimassa olevaa asemakaavaa sekä rakentaminen kaavoittamattomilla ranta-alueilla tarvitsee poikkeamisluvan. Rakentaminen asemakaava-alueen ulkopuolelle saattaa tarvita suunnittelutarveratkaisun ennen rakennusluvan myöntämistä. Rakennusluvan yhteydessä rakennusvalvontaviranomainen määrittelee tarvitaanko ennen rakennusluvan hakemista erillinen suunnittelutarveratkaisu. Myönteisen poikkeamisluvan ja suunnittelutarveratkaisun lisäksi tarvitaan aina rakennuslupa. Rakennuslupaa haetaan rakennusvalvontaviranomaiselta.\nLomake suunnittelutarveratkaisun tai poikkeamisen hakemiseksi\nSuositeltu tapa hakea suunnittelutarveratkaisua on täyttää hakemus sähköisesti (e-lupa).\nOhjeet suunnittelutarveratkaisun ja poikkeamisen hakemisesta


Kidsme Stay in Place-imukuppi | Ekokauppa Onnenhetkiä\nEi enää lenteleviä astioita! Näppärä Kidsme Stay in Place-imukuppi tekee ruokailusta helpompaa ja stressittömämpää. Imukuppi pitää kulhot, lautaset ja muut ruokailuvälineet tiukasti kiinni pöydässä, eikä turhaa sotkua enää tule. Stay in Place-imukupin avulla ruokailuhetkistä tulee rauhallisempia. Imukupin voi pestä tarvittaessa astianpesukoneen yläkorissa.\nImukuppi tarttuu tasaisiin pintoihin, kuten pöytätasoon, tiukasti kiinni, eikä lähde irti vetämällä. Imukuppi irrotetaan tasosta reunasta nostamalla - ei vetämällä ylöspäin. Imukuppia voi käyttää myös pitämään esim. lelun paikoillaan, varmista vain, että kiinnitettävän esineen pinta on tasainen ja imukuppi tarttuu siihen koko pinta-alaltaan.\nVINKKI: Pidä Kidsme Stay in Place-imukuppia hoitolaukussa, jotta se on aina käden ulottuvilla yllättäviin kahvila- tai ravintolapysähdyksiin.\nMalli: Lime (Varastossa) Lila (Varastossa)


Kansallinen perusoikeusbarometri tuo esiin näkemysten ja kokemusten eroja ja yhteneväisyyksiä - Oikeusministeriö\nPerusoikeusbarometri on oikeusministeriön ja Ihmisoikeuskeskuksen tutkimushanke, jossa tarkastellaan vammaisten ja toimintarajoitteisten sekä kolmen kieliryhmän; ruotsin-, venäjän- ja arabiankielisten, näkemyksiä perus- ja ihmisoikeuksien toteutumisesta koko väestön näkemyksiin rinnastettuna. Tulokset on jaoteltu kuuteen kokonaisuuteen: asiointi viranomaisten kanssa ja luottamus viranomaisiin, asenteet, turvallisuus ja rikollisuus, yhdenvertaisuus, tietoisuus oikeuksista sekä digitalisaatio ja tietosuoja.\nVastaajat pitävät demokratian kannalta tärkeänä muun muassa vapaita ja oikeudenmukaisia vaaleja, vähemmistöjen oikeuksien suojelua ja sitä, että media tuottaa kansalaisille luotettavaa tietoa. Kaikissa vastaajaryhmissä suurin osa on sitä mieltä, että poliisi kohtelee ihmisiä kunnioittavasti aina tai usein. Suurin osa vastaajista uskoo myös siihen, että tuomarit voivat tehdä työnsä ilman, että maan hallitus vaikuttaa siihen.\nKaikki vastaajat ovat sitä mieltä, että he luovuttavat henkilökohtaisia tietojaan mieluummin viranomaiselle kuin yksityiselle yritykselle. Tuloksista nousee kuitenkin esiin tarve kehittää tiedon tarjontaa viranomaistoiminnassa, sillä vähintään neljännes kaikista vastaajista koki, että tiedon huono löytyminen vaikeuttaa asiointia viranomaisten kanssa. Kaikista vastaajaryhmistä iso osuus on myös samaa mieltä väitteen ”maahanmuuttajat rikastuttavat yhteiskuntaa” kanssa.\nErojakin vastaajaryhmien välillä löytyy. Arabiankielisillä miehillä on muita vastaajaryhmiä enemmän eri muotoisen häirinnän, syrjinnän ja väkivallan kokemuksia. Myös venäjänkielisistä sekä vammaisista ja toimintarajoitteista vastaajista noin kolmannes kertoo kokeneensa viimeisen viiden vuoden aikana syrjintää työssä tai työnhaussa. Ruotsinkielisistä vastaajista vain yhdeksän prosenttia on samaa mieltä väitteen kanssa, että lasten sairastuessa ensisijaisesti äidin tulee jäädä töistä pois ja kotiin hoitamaan heitä, kun vastaava luku on arabiankielisillä 70 prosenttia. Vammaiset ja toimintarajoitteiset vastaajat ovat muita useammin samaa mieltä väitteen ”valtavirran puolueet ja poliitikot eivät välitä minunlaisistani ihmisistä” kanssa.\nVuonna 2019 toteutettu tutkimus on osa kansallisen perus- ja ihmisoikeustoimintaohjelman toimeenpanoa. Tiedonkeruussa on hyödynnetty Euroopan unionin perusoikeusviraston (FRA) laatimaa Fundamental Rights Surveyn (FRS) kyselykaavaketta, jolla on kerätty koko väestöä koskevaa tietoa kaikissa EU:n jäsenvaltioissa. Tulokset tarjoavat uudenlaista väestöryhmäkohtaista ja vertailukelpoista tietoa perus- ja ihmissoikeuspolitiikan valmistelun tueksi. Jatkossa barometriä on tarkoitus kehittää edelleen ja vakiinnuttaa osaksi perus- ja ihmisoikeuksien kansallista seurantaa. Lisäksi selvitetään tarvetta ja mahdollisuutta laajentaa barometrin otantaa uusiin väestöryhmiin.\nHallituksen perus- ja ihmisoikeuspolitiikka\nKansallinen perus- ja ihmisoikeustoimintaohjelma 2020-2023\nerityisasiantuntija Panu Artemjeff, p. 0295 150 211, [email protected]\nasiantuntija Mikko Joronen, p. 09 432 3784, [email protected]\nihmisoikeudet ihmisoikeuspolitiikka oikeus perusoikeudet perusoikeudet politiikka yhdenvertaisuus\nTiedote 11.6.2021 15.29